CELEX: 52011PC0706
Language: fi
Date: 2011-11-09
Title: Ehdotus EUROOPAN PARLAMENTIN JA NEUVOSTON ASETUS Euroopan unionin tullitoimintaa ja verotusta kaudella 2014–2020 koskevan toimintaohjelman (FISCUS) perustamisesta ja päätösten N:o 1482/2007/EY ja N:o 624/2007/EY kumoamisesta

|
			
		
		
		52011PC0706
		
			Ehdotus EUROOPAN PARLAMENTIN JA NEUVOSTON ASETUS Euroopan unionin tullitoimintaa ja verotusta kaudella 2014–2020 koskevan toimintaohjelman (FISCUS) perustamisesta ja päätösten N:o 1482/2007/EY ja N:o 624/2007/EY kumoamisesta /* KOM/2011/0706 lopullinen - 2011/0341 (COD) */
			
				
		
		
			
			   	PERUSTELUT

1.                      
EHDOTUKSEN TAUSTA

Komissio hyväksyi 29. kesäkuuta 2011 seuraavaa
monivuotista rahoituskehystä kaudelle 2014–2020 koskevan ehdotuksen (Eurooppa
2020 ‑strategiaa tukeva talousarvio)[1],
jossa esitettiin muun muassa Tulli- ja Fiscalis-ohjelmien uusien sukupolvien
perustamista. Komission yksinkertaistamista koskevan politiikan mukaisesti ja
nykyisten Tulli- ja Fiscalis-ohjelmien välillä vallitsevat yhtäläisyydet
huomioon ottaen ehdotetaan jatkossa vain yhtä ohjelmaa (FISCUS), jolla
voitaisiin kuitenkin turvata tullialan ja verotuksen erityiskysymykset.
Ohjelmalla edistetään osaltaan älykkään, kestävän ja osallistavan kasvun Eurooppa
2020 ‑strategiaa[2],
koska sillä vahvistetaan unionin sisämarkkinoiden ja tulliliiton toimintaa.
Uudessa ohjelmassa kansallisten verohallintojen teknistä kehitystä ja
innovaatioita suunnataan kohti sähköistä verohallintoa, minkä kautta sillä
edistetään myös digitaalisten sisämarkkinoiden perustamista (Euroopan
digitaalistrategia).
Tulliliitolla
suojataan tulleja, maksuja ja veroja keräävän unionin ja sen jäsenvaltioiden
taloudellisia etuja[3].
Siinä edellytetään, että kolmansista maista peräisin olevat tuotteet ovat
unionin lainsäädännön mukaisia, tai muuten ne eivät voi liikkua vapaasti
unionin alueella. Päivittäin hallinnoitavan kaupan määrä on suuri – seitsemän
tulli-ilmoitusta käsitellään joka sekunti – ja tullin on toisaalta tehtävä
kaupankäynti elinkeinoelämälle helpoksi, toisaalta suojeltava kansalaisia
turvallisuusriskeiltä. Tähän päästään vain tiiviillä operatiivisella yhteistyöllä,
jota tehdään paitsi jäsenvaltioiden tullihallintojen, myös tullihallintojen ja
muiden viranomaisten välillä sekä kaupan toimijoiden ja muiden kolmansien
osapuolten kanssa. Sisämarkkinoiden verotusjärjestelmien toimivuus
riippuu kansallisten verohallintojen tehokkaasta ja tuloksellisesta
rajatylittävän kaupan käsittelystä, veropetosten ehkäisystä ja torjunnasta sekä
verotulojen suojelusta. Tämä edellyttää suurten tietomäärien vaihtamista
verohallintojen kesken, jolloin verohallintojen työskentely tehostuu, mutta
samalla vähennetään myös rajatylittävää toimintaa harjoittavien
verovelvollisten hallinnollista ja taloudellista rasitusta ja säästetään heidän
aikaansa. Ainoana ratkaisuna on jäsenvaltioiden verohallintojen sekä kolmansien
osapuolten välinen tiivis yhteistyö.
Ehdotetulla ohjelmalla tuetaan yhteistyötä
tulli- ja veroviranomaisten sekä muiden asianomaisten tahojen välillä. Ohjelma
on jatkoa 31. joulukuuta 2013 päättyville Tulli 2013‑ ja Fiscalis
2013 ‑ohjelmille. Ehdotetulla FISCUS-ohjelmalla tuetaan unionin tulli- ja
veroalan yhteistyötä toisaalta verkostoitumisen ja toimintaedellytysten
kehittämisen ja toisaalta tietoteknisten valmiuksien lisäämisen ympärille
keskittyvillä toimilla. Ensimmäisen keskittymän toimilla päästään vaihtamaan hyviä
toimintatapoja ja operatiivisen tason osaamista jäsenvaltioiden ja muiden
ohjelmaan osallistuvien maiden välillä. Toisen keskittymän toimet tekevät
mahdolliseksi sen, että ohjelmasta voidaan rahoittaa huipputason tietoteknistä
infrastruktuuria ja järjestelmiä, joiden ansiosta unionin tulli- ja
verohallinnot voivat täysimittaisesti omaksua sähköisen hallinnon periaatteet.
Pääasiallinen lisäarvo ohjelmasta saadaan siitä, että jäsenvaltioiden valmiudet
kantaa tuloja ja hallinnoida yhä monimutkaisempia kaupan virtoja paranevat, ja
samalla näitä varten tarvittavien välineiden kehittämiskustannukset pienenevät.

2.                      
SIDOSRYHMIEN KUULEMISTEN TULOKSET JA VAIKUTUSTEN ARVIOINNIT
2.1.                
Kuulemiset ja asiantuntemus

Nykyisten ohjelmien väliarvioinnin[4] yhteydessä toimeksisaaja analysoi
nykyisten Tulli- ja Fiscalis 2013 ‑ohjelmien tuottamaa lisäarvoa sekä
tehokkuutta, tuloksellisuutta ja tarkoituksenmukaisuutta. Analyysissa
hyödynnettiin eri toimista saatavissa ollutta seurantatietoa. Tulli 2013 ‑ohjelman
väliarviointia varten kuultiin myös kaupan edustajia.
Toinen toimeksisaaja toteutti tutkimuksen[5] tulevan Tulli–Fiscalis-ohjelman
mahdollisista puitteista eli ohjelman haasteista, tavoitteista ja mahdollisista
vaihtoehtoisista toimintatavoista. Tutkimukseen sisältyi myös kattava analyysi
tulliliiton tulevista haasteista ja rakenteellisista ongelmista sekä sen
toimintaan mahdollisesti tehtävistä parannuksista. Viimeksi mainittua varten
kuultiin eritasoisia tullialan asiantuntijoita. Tietojenvaihtoon liittyvien
toimien suuren merkityksen vuoksi toteutettiin myös erillinen tutkimus
tietojenvaihdon tulevasta toteuttamisstrategiasta. Tutkimus esiteltiin vero- ja
tullihallintojen tietohallintojohtajille kesäkuussa 2011 pidetyissä
työpajoissa.
Tulevia ohjelmia koskevan tutkimuksen tuloksia
käsiteltiin osallistujamaiden edustajien kanssa kesä–heinäkuussa 2011
järjestetyissä työpajoissa. Työpajaa valmisteltaessa järjestettiin keväällä
2011 molempien ohjelmakomiteoiden kokouksissa[6]
pyöreän pöydän neuvottelu, jossa osallistujamaita pyydettiin nimeämään
ohjelmien tärkeimmät vahvuudet sekä kertomaan, miten ohjelmien tehokkuutta
voitaisiin parantaa.
Laadituissa vaikutustenarvioinneissa
analysoitiin Tulli- ja Fiscalis-ohjelmien jatkamisen vaikutuksia.
Vaikutustenarvioinnit hyväksyi vaikutustenarviointilautakunta.
Tulevaa ohjelmaa koskevaa ehdotusta
laadittaessa otettiin mukaan lukuisia suosituksia ohjelman suunnittelusta ja
siihen tehtävistä lisäparannuksista. Suositukset koskivat erityisesti ohjelman
toimien suunnittelua ja tavoitteiden muotoilua. Tärkeimmät suositukset
liittyivät uusiin erityistavoitteisiin tai entisten uudelleen painottamiseen.
Veroalalla suositukset keskittyivät verohallintojen ja verovelvollisten
hallinnollisen rasituksen vähentämiseen sekä kolmansien maiden ja kolmansien
osapuolten kanssa tehtävän yhteistyön kehittämiseen sekä petostentorjunnan
vahvistamiseen. Tullialalla ohjelmassa olisi painotettava enemmän kolmansien
maiden, elinkeinoelämän ja kauppajärjestöjen kanssa tehtävää yhteistyötä sekä
kaupan helpottamista. Lisäksi väliarvioinneissa suositeltiin, että uusiin
haasteisiin vastaamista varten olisi otettava käyttöön uusia välineitä,
erityisesti tietyissä operatiivisissa tehtävissä tehtävä yhteistyö, ohjelman
toimien tuloksia olisi syytä jakaa enemmän internetiin pohjautuvien yhteistyövälineiden
avulla ja ohjelman tuotosten seurantaa varten olisi määriteltävä puitteet.

2.2.                
Vaikutusten arviointi

Nykyisten ohjelmien vaikutustenarvioinneissa
on analysoitu ja verrattu keskenään useita vaihtoehtoisia toimintatapoja
yleistä poliittista taustaa sekä tulli- ja veroalan seuraavan vuosikymmenen
haasteita vasten. 
Yleisiä toimintatapoja:
1)           Perusskenaario: ohjelmia
jatkettaisiin, mutta niiden tavoitteet ja suunnittelu pysyisivät samoina.
2)           Ohjelman lopettaminen:
molemmat ohjelmat lopetettaisiin eikä tietoteknisille välineille tai tulli- ja
veroalan yhteistyötä tukeville yhteisille toimille tai koulutukselle enää
annettaisi EU-rahoitusta.
Erityisesti tullialalle tarkoitettuja
toimintatapoja:
3)           Lisää tukea uudistetulle
tullikoodeksille ja muille EU:n lakisääteisille velvoitteille: Tässä
vaihtoehdossa perusskenaariota laajennettaisiin niin, että ohjelmaa
muokattaisiin tulliliiton muuttuvasta toimintaympäristöstä juontuvien uusien
tarpeiden mukaan. Tällä vaihtoehdolla katetaan uusien tietoteknisten
järjestelmien käyttöönotto EU:n tullialan lainsäädännössä määritellyllä
tavalla, mikä tapahtuu ottamalla asteittain käyttöön jaettu kehittämismalli
tietoteknisiä järjestelmiä varten sekä uudistamalla järjestelmien taustalla
vaikuttavaa hallintotapaa, arkkitehtuuria ja tekniikkaa. 
4)           Lisää tukea EU:n lakisääteisille
velvoitteille ja rahoitustukea teknisten valmiuksien lisäämistä varten:
Edelliseen vaihtoehtoon kuuluvien elementtien lisäksi tähän vaihtoehtoon
sisältyisi rahoitustukiohjelma, jolloin jäsenvaltiot voisivat hakea tukea
hankkiakseen maa-, meri- tai ilmarajojen valvontaan tarkoitettuja laitteita,
esimerkiksi läpivalaisulaitteita tai laboratoriovälineitä. Jäsenvaltiot
saisivat tukea, jotta ne pystyvät vastaamaan valvonnan nopeuttamista ja sujuvoittamista
koskeviin vaatimuksiin samalla kun tekniikka kehittyy. 
5)           Lisää tukea EU:n lakisääteisille
velvoitteille sekä mahdollisimman laajasti jaettu tietotekninen
toimintaympäristö: Vaihtoehtoon 3 kuuluvien elementtien lisäksi tässä
vaihtoehdossa tuetaan EU:n tullilaitoksia, jotta ne voivat hyödyntää
eurooppalaisten tietoteknisten järjestelmien täysimittaista jaettua
kehitystyötä ja käyttää niitä pannessaan täytäntöön EU:n tullialan
lainsäädäntöä, kuten uudistettua tullikoodeksia ja muuta tullitoimintaan liittyvää
lainsäädäntöä. Vaihtoehdossa varmistettaisiin, että viranomaiset saavat entistä
enemmän tukea Euroopan laajuisessa sähköisessä tullialan toimintaympäristössä
tarvittavien järjestelmien kehittämistä ja käyttöönottoa varten ja että
yritykset saavat tukea näihin järjestelmiin liittymistä varten. 
Erityisesti veroalalle tarkoitettuja
toimintatapoja:
6)           Perusskenaarion kehittäminen:
Tässä vaihtoehdossa perusskenaarion erityistavoitteita muokattaisiin tulevien
haasteiden mukaisiksi. Vaihtoehdossa otettaisiin nykyohjelmaan verrattuna
uusiksi painopisteiksi veropetosten ja veronkierron torjunta, puututtaisiin
verovelvollisille ja verohallinnoille koituvaan raskaaseen hallinnolliseen
rasitukseen ja otettaisiin tarkasteluun kolmansien maiden ja kolmansien osapuolten
kanssa tehtävä yhteistyö. Määrärahoja tarvittaisiin tässä vaihtoehdossa vain
hieman nykyistä Fiscalis-ohjelmaa enemmän.
7)           Kehittäminen ja uusien
toimintapolitiikkojen huomioon ottaminen: Sen lisäksi, että tässä
vaihtoehdossa puututtaisiin vaihtoehdon ”Perusskenaarion kehittäminen” kohdalla
kuvattuihin ongelmiin, se tarjoaisi myös keinoja laajentaa yhteistyötä
politiikan kehittymisestä mahdollisesti juontuville uusille alueille. Ennen
kaikkea tässä vaihtoehdossa ohjelmilla pystyttäisiin helpottamaan uuden
lainsäädännön johdonmukaista soveltamista ja täytäntöönpanoa sekä saamaan
aikaan niihin liittyvää tietojenvaihtoa ja hallinnollista yhteistyötä. 
Vaikutustenarviointien perusteella on päädytty
seuraavaan suositukseen: Tullialalla suositeltavin on vaihtoehto numero 3, ”Lisää
tukea uudistetulle tullikoodeksille ja muille EU:n lakisääteisille
velvoitteille”, ja veroalalla suositeltavin on vaihtoehto on vaihtoehto 6,
”Perusskenaarion kehittäminen”. Molemmat vaihtoehdot noudattavat uutta
Eurooppa 2020 ‑strategiaa tukevaa talousarviota koskevaa esitystä, ja
niiden hyväksyttävyys jäsenvaltioiden näkökulmasta on hyvä. Vaihtoehdosta
”Lisää tukea EU:n lakisääteisille velvoitteille ja rahoitustukea teknisten
valmiuksien lisäämistä varten” on tullin osalta luovuttu, sillä teknisten
valmiuksien lisäämistä koskevassa osassa mainittua laitteiden ja välineiden
hankintaa voitaisiin osittain rahoittaa muista ohjelmista, esimerkiksi
alueellisten rakennerahastojen varoista, kunhan samalla varmistettaisiin
johdonmukaisuus ehdotetun FISCUS-ohjelman erityistavoitteiden kanssa.

3.                      
EHDOTUKSEEN LIITTYVÄT OIKEUDELLISET NÄKÖKOHDAT
3.1.                
Oikeusperusta

FISCUS-ohjelmalla on kaksi oikeusperustaa.
Ehdotuksen tulliasioihin liittyvät kysymykset perustuvat Euroopan
unionin toiminnasta tehdyn sopimuksen (SEUT) 33 artiklaan, jossa
kehotetaan Euroopan unionia ryhtymään tulliyhteistyötä ja EU:n tulliliittoa
koskeviin toimiin. 
Monet veropolitiikan täytäntöönpanon eri
puolet kuuluvat edelleen pääasiassa kansallisen toimivallan piiriin. Ehdotettua
ohjelmaa ei kuitenkaan voi pitää kansallisen toimivallan piiriin kuuluvana
veropoliittisena toimenpiteenä. Ohjelman tavoitteena on sen sijaan parantaa
verohallintojen välistä yhteistyötä ja tarjota tässä tarvittavia mekanismeja,
keinoja ja rahoitusta. Kun komissio panee ohjelmaa täytäntöön, sillä ei
sellaisenaan lisätä kansallisten verotusjärjestelmien yhdenmukaisuutta.
Ohjelman avulla voidaan kuitenkin vähentää 27 erilaisen
verotusjärjestelmän olemassaoloon liittyviä kielteisiä vaikutuksia, kuten
kilpailun vääristymistä, hallinnoille ja verovelvollisille koituvaa
hallinnollista rasitusta, edullisimman verokohtelun etsimistä jne. Ehdotettu
toimenpide on selvä sisämarkkinoiden liitännäistoimi, jonka avulla
sisämarkkinoiden eri verotusjärjestelmien toimintaa voidaan parantaa. Ehdotetun
ohjelman verotusasioihin liittyvien kysymysten oikeusperustana on tämän
vuoksi SEUT 114 artikla.

3.2.                
Toissijaisuus ja suhteellisuus

Unionin tason toimintaa kansallisen tason
toiminnan sijasta tarvitaan seuraavista syistä:
·       
Unionilla on yksinomainen toimivalta tulliliiton alalla. Siirtämällä toimivaltansa unionille jäsenvaltiot ovat tällä
perusteella sopineet, että tullialan toimet on suotavinta toteuttaa unionin
tasolla. Yksinomaan unionin lainsäädäntökehyksellä ei kuitenkaan voida
riittävästi huolehtia tulliliiton asianmukaisesta toiminnasta.
Lainsäädäntökehystä on täydennettävä tulliohjelman tukitoimenpiteillä, jotta
EU:n tullilainsäädännön lähentyvä ja yhdenmukainen soveltaminen voidaan
varmistaa.
·       
Monet tullialan toimet ovat luonteeltaan
rajatylittäviä ja kaikki 27 jäsenvaltiota ovat niissä osallisina, minkä
vuoksi yksittäiset jäsenvaltiot eivät kykene huolehtimaan näistä toimista
tehokkaalla ja tuloksellisella tavalla. EU-tason toimintaa tarvitaan
vahvistamaan tullialalla tehtävän työn eurooppalaista ulottuvuutta, estämään
sisämarkkinoiden häiriöitä sekä tukemaan EU:n ulkorajojen tehokasta suojelua.
·       
Tässä suhteessa EU-tason toiminta on perusteltua,
jotta tulliliiton ja sen yhteisen sääntelykehyksen asianmukainen toiminta ja
jatkokehittäminen voidaan varmistaa. On näet osoitettu, että EU-tason toiminta
on tehokkain ja tuloksellisin reagointitapa EU:n tulliliiton ja tulliyhteistyön
toimeenpanossa esiintyviin epäkohtiin ja haasteisiin. 
·       
Verotusasioissa ei
riitä, että lainsäädäntöä hyväksytään Euroopan tasolla olettaen, että sen
täytäntöönpano tapahtuu ongelmitta ja että ongelmatapauksissa pelkkä
jäsenyysvelvoitteiden rikkomista koskevan menettely riittää. EU:n ja
kansallisen verolainsäädännön tehokkaassa täytäntöönpanossa tarvitaan myös
Euroopan tason yhteistyötä ja koordinaatiota. 
·       
Verotusasioissa
ilmenneisiin haasteisiin ei voida tarttua, jollei komissio omaksu ohjaavaa
roolia ja jollei jäsenvaltioita kannusteta katsomaan oman hallintoalueensa
rajoja pidemmälle. Ilman jäsenvaltioiden välistä tiivistä yhteistyötä ja
koordinaatiota epäoikeudenmukainen verokilpailu ja edullisimman verokohtelun
etsiminen lisääntyisivät ja petollisen toiminnan harjoittajat käyttäisivät
hyväkseen kansallisten viranomaisten välisen yhteistyön puutetta. 
·       
Talouden näkökulmasta
EU-tason toiminta on huomattavasti tehokkaampaa. Tulli- ja veroyhteistyön
selkärankana on huolellisesti suojattu tätä tarkoitusta varten varattu
viestintäverkko. Verkko liittää yhteen kansalliset tulli- ja verohallinnot noin
5 000 yhteyspisteen kautta. Tällä yhteisellä tietotekniikkaverkolla
varmistetaan, että mitä hyvänsä tietoja vaihtaakseen kunkin kansallisen
hallinnon täytyy ottaa yhteyttä vain kerran tähän yhteiseen infrastruktuuriin.
Ilman kyseistä infrastruktuuria jäsenvaltioiden olisi sen sijaan tehtävä 26
yhteydenottoa muiden jäsenvaltioiden kansallisiin järjestelmiin.
Euroopan unionista tehdyn sopimuksen (SEU)
17 artiklan nojalla komissio hoitaa yhteensovitus-, täytäntöönpano- ja
hallinnointitehtäviä perussopimuksissa määrättyjen edellytysten mukaisesti.
Komission on hoidettava yhteensovitustehtävänsä kansallisten tulli- ja
veroviranomaisten erikoisalojen edustajien kanssa operatiivisella tasolla ja
pitkällä aikavälillä varautuen samalla unionin tulli- ja veroalalla todettuihin
nykyisiin ja tuleviin haasteisiin. Ohjelman eri foorumit ja välineet tarjoavat
komissiolle sopivat puitteet toteuttaa yhteensovitustehtäväänsä tulli- ja
veroalalla. FISCUS-ohjelma noudattaa siis Euroopan unionista tehdyn sopimuksen
(SEU) 5 artiklassa säädettyjä toissijaisuus- ja suhteellisuusperiaatteita.

3.3.                
Väline

Vaikutustenarviointien päätelmien mukaisesti
rahoitusohjelman avulla tapahtuva EU:n väliintulo on tarpeen.
Komissio esittää Tulli 2013‑ ja Fiscalis 2013 ‑ohjelmien
väliarvioinneista saadun myönteisen palautteen huomioon ottaen ohjelmille
seuraajaksi FISCUS-ohjelmaa.
Vaikka uusi ohjelma suunnataan ensisijaisesti
jäsenvaltioille ja niiden viranomaisille, tarkoituksena on kuitenkin, että
tulevan ohjelman toimissa on entistä enemmän mukana ulkopuolisia
intressitahoja. Tämän muutoksen vuoksi sopivin oikeudellinen väline ohjelman
perustamiseen on asetus, ei päätös, kuten aiemmissa ohjelmissa.

4.                      
VAIKUTUS TALOUSARVIOON

EU:n rahoitusohjelmien uudelleentarkastelu
tapahtuu samanaikaisesti komission työohjelmaan sisältyvän uutta monivuotista
rahoituskehystä koskevan esityksen antamisen kanssa. Esityksen mukaisesti nyt
käsillä olevaan FISCUS-ohjelmaa koskevaan asetukseen sisältyy (nykyhinnoissa) 777 600 000
euron talousarviokehys kaudelle 2014–2020.
FISCUS-ohjelma pannaan täytäntöön
priorisoidusti ja suoran keskushallinnon kautta. Työohjelmat, joissa
määritetään tietyn ajankohdan painopistealueet, laaditaan yhdessä
intressitahojen kanssa.

5.                      
VALINNAISET TIEDOT
5.1.                
Viittaukset yksittäisiin lainkohtiin
5.1.1.          
I luku: Yleiset säännökset

Tulliasioihin liittyvissä kysymyksissä
ohjelman soveltamisalassa keskitytään erityisesti EU:n tulliliiton
toimintaan. Verotusasioihin liittyvissä kysymyksissä ohjelmaa on muokattu
tuoreen unionin verolainsäädännön mukaisesti, jolloin ohjelma ei kata
ainoastaan arvonlisäveroa, valmisteveroja ja tulo- ja pääomaveroja vaan myös
muut EU:n verolainsäädännön soveltamisalaan kuuluvat verot.
FISCUS-ohjelmaan voivat osallistua
jäsenvaltiot, ehdokasmaat ja mahdolliset ehdokasmaat. Asiaa koskevan unionin
yleisen politiikan mukaisesti Euroopan naapuruuspolitiikan piirissä olevilla
mailla on myös mahdollisuus osallistua ohjelmaan tietyin ehdoin. Erityistoimiin
voivat osallistua myös ns. ulkoiset asiantuntijat (esimerkiksi muiden
viranomaisten, kaupan sekä kansallisten ja kansainvälisten järjestöjen
edustajat ja mahdollisesti muut asiantuntijat).
FISCUS-ohjelman tavoitteita on
kohdistettu uudelleen niin, että niillä vastataan ongelmiin ja haasteisiin,
joita tulli- ja veropolitiikalle sekä -viranomaisille varmasti tai
todennäköisesti seuraavalla vuosikymmenellä aiheutuu. Ohjelman yleistavoitteena
on tulliliiton toiminnan tukeminen sekä sisämarkkinoiden lujittaminen
parantamalla verotusjärjestelmien toimintaa osallistujamaiden, niiden tulli- ja
verohallintojen ja virkamiesten sekä ulkopuolisten asiantuntijoiden välisen
yhteistyön kautta.
Tarkoitus on vastata riittävästi unionin
tulli- ja veroalan tuleviin haasteisiin, mitä varten ohjelmalle on määritelty
seuraavat erityistavoitteet:
1.                      
tuetaan unionin tulli- ja veroalan lainsäädännön
valmistelua, johdonmukaista soveltamista ja tehokasta täytäntöönpanoa;
2.                      
edistetään osaltaan tulli- ja veroviranomaisten
tehokasta toimintaa parantamalla niiden hallinnollisia valmiuksia ja
vähentämällä hallinnollista rasitusta;
3.                      
torjutaan petoksia ja veronkiertoa ja lisätään
kilpailukykyä ja turvallisuutta lisäämällä yhteistyötä kansainvälisten
järjestöjen, muiden valtion viranomaisten, kolmansien maiden sekä talouden
toimijoiden ja niiden järjestöjen kanssa;
4.                      
vahvistetaan eurooppalaisten yritysten
kilpailukykyä helpottamalla kauppaa ja vähentämällä sääntöjen noudattamisesta
aiheutuvia kustannuksia; 
5.                      
turvataan Euroopan unionin ja sen jäsenvaltioiden
taloudelliset edut petosten ja veronkierron torjunnan avulla;
6.                      
(ohjelman tullia koskevassa osassa) tuetaan tullia
sen tehtävässä tarjota kansalaisille ja taloudelle suojaa turvallisuutta ja
vaarattomuutta koskevissa asioissa sekä sen tehtävässä suojella ympäristöä.
Ohjelman tuottamiin tuloksiin keskittyvät
operatiiviset tavoitteet käyvät ilmi asetuksen liitteestä 1.

5.1.2.          
II luku: Tukikelpoiset toimet

Seuraavassa mainitut toimet, joille
voidaan myöntää ohjelmarahoitusta, ovat samankaltaiset kuin nykyisissä
ohjelmissa:
·                        
yhteiset toimet, joiden tavoitteena on edistää
tiedon ja hyvien toimintatapojen vaihtoa osallistujamaiden tulli- ja
veroviranomaisten välillä;
·                        
eurooppalaiset tietojärjestelmät[7], joilla helpotetaan
tiedonvaihtoa ja yhteisiin tietoihin pääsyä; ja
·                        
koulutustoimet, joiden tavoitteena on
eurooppalaisten tulli- ja veroviranomaisten inhimillisten valmiuksien
kehittäminen.
Muutamia toimiluokkia on jonkin verran
muutettu.
·                        
FISCUS-ohjelmaan sisältyy myös seuraavia uusia
yhteisten toimien välineitä: 
·              
Ohjausryhmät (jotka
otetaan nyt käyttöön myös veroalalla) huolehtivat luonteeltaan koordinoivista
tehtävistä, ja ne koostuvat yleensä kaikista asiasta kiinnostuneista
osallistujamaista. Ohjausryhmät ovat eri asia kuin hankeryhmät, jotka koostuvat
yleensä vain muutamasta maasta ja toimivat rajallisen ajan ja joiden työllä
tähdätään jonkin ennakolta sovitun, tulokseltaan määritellyn tavoitteen
toteutumiseen. 
·              
Asiantuntijaryhmissä
yhteistyö, osaamisen yhdistäminen ja/tai tiettyjen operatiivisten toimien
käsittely tapahtuu jäsennellyllä tavalla. Asiantuntijaryhmä voidaan perustaa
väliaikaiseksi tai pysyväksi, ja sillä on mahdollisuus saada tukea esimerkiksi
verkkoyhteistyöpalveluiden, virka-avun sekä infrastruktuurin, välineiden ja
laitteiden muodossa. Näin tuetaan toimien toteuttamista ja onnistumista.
·              
Julkishallinnon valmiuksien kehittämiseen
tähtäävillä toimilla tuetaan erityisistä ongelmista
kärsiviä tulli- ja veroviranomaisia. Ongelmia voivat olla esimerkiksi tiedon
tai asiantuntemuksen puute tai organisatoriset tai muut epäkohdat, joihin on
mahdollista puuttua muiden maiden tai komission virkamiesten tarkoitusta varten
räätälöimillä tukitoimilla.
·                        
Eurooppalaisten tietojärjestelmien ”unionin osat”
on uudessa ohjelmassa määritelty tietoteknisiksi välineiksi ja palveluiksi,
joita muutamat tai kaikki jäsenvaltiot käyttävät ja jotka komissio omistaa tai
hankkii. Kyseiset unionin osat on kuvattu säädösehdotuksen liitteessä 2
olevassa 4 kohdassa. Kansallisia osia ovat osat, jotka eivät ole unionin
osia. Niiden kehittämisestä, asentamisesta ja käyttämisestä huolehtivat
jäsenvaltiot itse, minkä vuoksi niiden rahoittaminen ja toiminta on jäsenvaltioiden
vastuulla.
Unionin osien uudelleenmäärittely johtuu
tietoteknisten järjestelmien kehittämiskäytäntöjen muuttumisesta. Tällä
hetkellä jokainen jäsenvaltio vastaa omien kansallisten järjestelmiensä
toteuttamisesta yhteisen vaatimustason mukaisesti. Tuloksena on, että jokainen
järjestelmä kehitetään 27 kertaa, talouden toimijoille näkyviä rajapintoja on
27, kehittämisaikatauluja on 27, hankkeeseen tai toimintaan liittyvät ongelmat
ovat 27-kertaisia ja niin edelleen. Erityisesti talouskriisin vuoksi komissio
katsoo, että tietoteknisten järjestelmien kehittämistä olisi tehostettava
esimerkiksi entistä useampien keskitettyjen resurssien ja jäsenvaltioiden
tiiviimmän yhteisiin hankkeisiin osallistumisen kautta.
Yksinkertaistuksen tavoitteena on vähentää
tietotekniikan yleiskustannuksia sekä parantaa sääntöjen soveltamisen ja tiedon
yhdenmukaisuutta siirtymällä asteittain kohti osaamisen, tiedon ja
tietoteknisten osien osalta entistä jaetumpaa tietoteknistä kehitystyötä.
Yksinkertaistaminen parantaa työskentelytapoja esimerkiksi
liiketoimintaprosessien mallintamisen ja parempien laatuvaatimuksia koskevien
määrittelyiden kautta, mutta sillä myös lisätään vakiointia, kun esimerkiksi
talouden toimijoille näkyvät rajapinnat samankaltaistuvat. Tällä uudella
unionin osia koskevalla lähestymistavalla vähennetään toisistaan poikkeavien
kehitys- ja käyttöönottosuunnitelmien riskiä. Lähestymistapaan sisältyy myös
uusia keinoja valvoa hankkeen valmistumista, sillä yhteisillä suunnitelmilla
estetään tilanne, jossa kehitysketjun hitain jäsen päättää koko hankkeen
täytäntöönpanon aloitushetken. Komission tehtävien lisääntyessä tarvitaan
komission tasolla enemmän asiantuntijatukea ja henkilöstöä.

5.1.3.          
IV luku: Täytäntöönpano

Tämän asetuksen täytäntöönpanon ehtojen
yhdenmukaisuuden varmistamiseksi on täytäntöönpanovalta syytä siirtää
komissiolle. Vuosittainen työohjelma hyväksytään siis yleisistä säännöistä ja
periaatteista, joiden mukaisesti jäsenvaltiot valvovat komission
täytäntöönpanovallan käyttöä, 16 päivänä helmikuuta 2011 annetun Euroopan
parlamentin ja neuvoston asetuksen (EU) N:o 182/2011[8] 5 artiklassa mainitun
tarkastelumenettelyn mukaisesti.

5.2.                
Yksinkertaistaminen
5.2.1.          
Miten ehdotuksella edistetään yksinkertaistamista?

a)      Yhdenmukaisuus varainhoitoasetuksen
kanssa
Ohjelmaehdotus on täysin yhdenmukainen
varainhoitoasetuksen ja sen täytäntöönpanosäännösten kanssa. Tärkeimpiä
ohjelman toteuttamisessa käytettäviä rahoitusvälineitä ovat avustukset ja
hankinnat. Ohjelmaan sisältyvät komission varainhoitoasetuksen tarkistamista
koskevassa ehdotuksessa esittämät yksinkertaistamistoimenpiteet, erityisesti
kerta- ja kiinteämääräisten korvausten sekä yksikkökustannusten hyödyntäminen.
Ohjelmasta maksettujen päivärahojen ja matkakulujen käsittelyn tärkeyden vuoksi
ohjelmassa otetaan käyttöön uuden varainhoitoasetuksen tällä alalla
mahdollistamat yksinkertaistamistoimenpiteet.
b)      Yhdenmukaisuus Tulli 2013‑ ja
Fiscalis 2013 ‑ohjelmien kanssa
Aiempien Tulli‑ ja Fiscalis-ohjelmien
hallinnointi on ollut täysin yhdenmukaista, ja sen perustana ovat olleet keskenään
samanlaiset hankintasäännöt ja avustusmallit, yhteiset hallinnointiohjeet ja
tietotekniikkaan perustuvat järjestelmät. Hallinnointimallissa ohjelman toimien
järjestämisessä käytetään selkeitä ja yksinkertaisia menettelyjä.
Komission ohjelman hallinnointiryhmää avustavat eri tulli- ja
verohallintojen omat ohjelman hallinnointiryhmät, jotka toimivat
jäsenvaltioiden tulli- tai veroviranomaisten avustajina ja ensimmäisenä
yhteyspisteenä. Hallinnointimalli mahdollistaa toimien käyttöönoton nopeasti,
enintään muutaman viikon kuluessa, jolloin uusiin tarpeisiin voidaan
vastata nopeasti, mutta samalla säilytetään eri toimien yhdenmukaisuus.
Jäsenvaltiot ovat väliarvioinnin[9]
yhteydessä ilmaisseet tyytyväisyytensä ohjelman hallinnointimalliin. Kun
otetaan huomioon komission yksinkertaistamispolitiikka ja se, että Tulli- ja
Fiscalis-ohjelmat ovat olleet jo aiemmin läheisessä vastaavuussuhteessa, on
vuosien 2014–2020 monivuotisen rahoituskehyksen puitteissa päätetty esittää
yhtä ohjelmaa (FISCUS).
c)      Ulkoistamisen tarkastelu ohjelmassa
Mahdollisuutta toteuttaa tuleva ohjelma toimeenpanoviraston
kautta on myös tarkasteltu. Toimeenpanovirastolle voitaisiin antaa valtuudet
suorittaa toimeenpanevia tehtäviä, kuten hankkeeseen kuuluvien toimien
valitseminen, toimien hallinnollinen valmistelu ja seuranta ja toimien,
avustusten ja tietoteknisten järjestelmien hankinnan valvonta.
Toimeenpanovirastosta tulisi kuitenkin hallintorakenteeseen ylimääräinen taso,
joka lisäisi koordinaation ja tarkastusten kustannuksia ja mutkistaisi ja
venyttäisi päätöksentekoa lisäämällä uusia hallinnollisia menettelyjä.
Erillisen toimeenpanoviraston olemassaololla olisi myös kielteisiä vaikutuksia
komission taitotietoon, ja se lisäisi sisällön pirstaloitumisen riskiä
hallinnollisiin näkökulmiin verrattuna. Vaihtoehto ei tuottaisi odotettuja
liiketoimintaetuja, minkä vuoksi se on hylätty. 
Toisessa skenaariossa tarkasteltiin myös
mahdollisuutta siirtää CCN/CSI-verkostoa ja siihen liittyviä palveluja
lukuun ottamatta kaikki muut merkitykselliset tietotekniset toimet
kansallisille viranomaisille. Tässä skenaariossa on kuitenkin huomattava
riski, että keskushallinnon rakenteiden perustamista edellyttävät tarpeet ja
aloitteet lisääntyisivät asteittain. Skenaarion vaikutus vastaisi ohjelmien
lopettamisen vaikutuksia, eli se vaarantaisi tulli- ja verohallinnon työn
tehokkuuden ja tuloksellisuuden, tuottaisi haasteita tulliliiton
yhtenäisyydelle ja samalla myös kaupan toimijoiden kohtelun samankaltaisuudelle
ja vähentäisi mahdollisuuksia havaita ja torjua petoksia. Kun otetaan huomioon
tuloksia ja suorituskykyä haittaavat kielteiset vaikutukset, myös tämä
skenaario hylättiin. 
d)      Käytetäänkö ohjelmassa yhteisiä
tietoteknisiä välineitä, joiden avulla vähennetään edunsaajille ja
toimeksisaajille aiheutuvaa hallinnollista rasitusta?
Tulli 2013- ja Fiscalis 2013 ‑ohjelmissa
hyödynnetään jo nyt välineitä, joilla helpotetaan avustusten hallinnointia
yhteisen toimintojen raportointivälineen (Activity Reporting Tool – ART)
avulla.

5.2.2.          
Ehdotuksen tulosten mittaaminen

Ohjelman toimivuutta mitataan johdonmukaisilla
suorituskyky-, vaikutus-, tulos- ja tuotosindikaattoreilla, jotka ovat
yhteydessä ohjelman yleisiin, erityisiin ja operatiivisiin tavoitteisiin ja
jotka yhdistävät ohjelman komission hallintosuunnitelmaan. Yksityiskohtainen
luettelo vaikutus-, tulos- ja tuotosindikaattoreista on ohjelmien
vaikutustenarvioinneissa. Muutamille ohjelman operatiivisille tavoitteille
komissio on jo nimennyt tavoitearvot, ja muille ne määritellään nykyisten
ohjelmien puitteissa tehtävien toimien avulla. Komissio määrittelee kaikille
operatiivisille tavoitteille tavoitearvot ennen vuoden 2020 ohjelman alkamista,
ja ne esitellään ohjelmakomitealle vuotuisen toimintaohjelman menettelyn
puitteissa hyväksymistä varten.

5.2.3.          
Ohjelmaehdotuksen yhdenmukaisuus komission
kokonaispolitiikan kanssa 

Ohjelmalla edistetään osaltaan älykkään, kestävän
ja osallistavan kasvun Eurooppa 2020 ‑strategian toteutumista
vahvistamalla yhtenäismarkkinoita, lisäämällä julkisen sektorin tuottavuutta,
pitämällä yllä teknistä kehitystä ja innovaatioita hallinnoissa ja tukemalla
työllisyyttä. Ohjelmalla tuetaan Euroopan digitaalistrategian
lippulaivahanketta[10],
innovaatiounionin lippulaivahanketta[11],
uuden osaamisen ja työllisyyden ohjelman lippulaivahanketta[12] sekä globalisaation aikakauden
teollisuuspolitiikkaa koskevaa lippulaivahanketta[13]. Ohjelmalla tuetaan myös
sisämarkkinoiden toimenpidepakettia[14]
ja edistetään kasvua ja innovaatiota valvomalla teollis- ja tekijänoikeuksien
noudattamista rajoilla äskettäin hyväksytyn uuden teollis- ja tekijänoikeuksia
koskevan strategian[15]
mukaisesti. Unionin ja jäsenvaltioiden taloudellisten etujen turvaamista
koskien ohjelmalla tuetaan tullien ja erilaisten kaupan maksujen ja verojen
keräämistä sekä yhteisiä petoksentorjuntatoimia. Tulliliitto on EU:n
kauppapolitiikan toiminnallinen osa, minkä vuoksi ohjelmalla helpotetaan
kahden- ja monenvälisten kauppasopimusten täytäntöönpanoa ja tullien keräämistä
sekä erilaisten kauppaa koskevien toimien (kuten alkuperäsääntöjen), saartojen
ja muiden rajoitusten soveltamista.[16]
Viime aikoina tulli on saanut tehtäväkseen suojella ympäristöä (kun kyse on
muun muassa jätteiden laittomasta viennistä, kemikaaleista, otsonikerrosta
heikentävistä aineista, laittomasta puunkorjuusta ja CITES-yleissopimuksesta).
Tämän lisäksi tullin toimilla sekä tullin ja poliisin sekä muiden
lainvalvontaviranomaisten välisellä yhteistyöllä edistetään yhä enemmän EU:n
sisäistä turvallisuutta, kuten sisäisen turvallisuuden strategian
toimintasuunnitelmasta[17]
ja Tukholman ohjelman toimintasuunnitelmasta[18]
käy ilmi.
2011/0341 (COD)
Ehdotus
EUROOPAN PARLAMENTIN JA NEUVOSTON ASETUS
Euroopan unionin tullitoimintaa ja verotusta
kaudella 2014–2020 koskevan toimintaohjelman (FISCUS) perustamisesta ja
päätösten N:o 1482/2007/EY ja N:o 624/2007/EY kumoamisesta
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 33 ja 114 artiklan,
ottavat huomioon Euroopan komission
ehdotuksen,
sen jälkeen kun esitys lainsäätämisjärjestyksessä
hyväksyttäväksi säädökseksi on toimitettu kansallisille parlamenteille,
ottavat huomioon Euroopan talous- ja
sosiaalikomitean lausunnon[19],
noudattavat tavallista
lainsäätämisjärjestystä,
sekä katsovat seuraavaa:
(1)              
Tulli- ja veroalaa koskevilla monivuotisilla
toimintaohjelmilla, jotka olivat voimassa ennen vuotta 2014, on helpotettu ja
vahvistettu huomattavasti sekä tulli- että veroviranomaisten keskinäistä
yhteistyötä unionin alueella. Tämän vuoksi toiminnan jatkuminen on syytä
varmistaa perustamalla uusi samoja aloja koskeva ohjelma. 
(2)              
Ennen vuotta 2014 voimassa olleiden ohjelmien
keskinäisten synergioiden vuoksi sekä komission eri ohjelmien vähentämistä
koskevan, Eurooppa 2020 -strategiaa tukevassa talousarviossa[20] säädetyn sitoumuksen takia
tulli- ja veroalan yhteistyötä koskevat ohjelmat olisi korvattava yhdellä
ohjelmalla. Yhdellä ohjelmalla on mahdollista yksinkertaistaa ja
johdonmukaistaa lisää, mutta samalla säilytetään mahdollisuus perustaa uusia
toimia erikseen tulli- ja veroaloilla.
(3)              
Ohjelman toimenpiteiden eli eurooppalaisten
tietojärjestelmien, tulli- ja veroviranomaisten yhteisten toimien sekä
yhteisten koulutusaloitteiden odotetaan osaltaan edistävän älykkään, kestävän
ja osallistavan kasvun Eurooppa 2020 ‑strategian[21] toteutumista. Ohjelma tarjoaa
puitteet toimille, joilla pyritään tulli- ja veroviranomaisten toiminnan
tehostamiseen, yritysten kilpailukyvyn vahvistamiseen, työllisyyden lisäämiseen
sekä unionin taloudellisten etujen turvaamiseen, ja näin ohjelmalla lujitetaan
aktiivisesti tulliliiton ja sisämarkkinoiden toimintaa. 
(4)              
Ohjelman verotusta koskeva osuus olisi mukautettava
unionin nykyisen ja tulevan lainsäädännön mukaiseksi, jolloin siitä on
mahdollista tukea mahdollisia uusia unionin veroja tai lainsäädäntöä. Tässä
ohjelmassa verotuksen pitäisi tämän vuoksi kattaa paitsi arvonlisävero
yhteisestä arvonlisäverojärjestelmästä 28 päivänä marraskuuta 2006 annetun
neuvoston direktiivin 2006/112/EY[22]
mukaisesti, alkoholin valmistevero alkoholin ja alkoholijuomien valmisteverojen
rakenteiden yhdenmukaistamisesta 19 päivänä lokakuuta 1992 annetun
neuvoston direktiivin 92/83/ETY[23]
mukaisesti, tupakkatuotteiden valmistevero valmistettuun tupakkaan
sovellettavan valmisteveron rakenteesta ja verokannoista 21 päivänä
kesäkuuta 2011 annetun neuvoston direktiivin 2011/64/EU[24] mukaisesti ja
energiatuotteiden ja sähkön valmistevero energiatuotteiden ja sähkön verotusta
koskevan yhteisön kehyksen uudistamisesta 27 päivänä lokakuuta 2003
annetun neuvoston direktiivin 2003/96/EY[25]mukaisesti,
myös kaikki muut unionin verolainsäädännön soveltamisalaan kuuluvat verot,
joita tarkoitetaan keskinäisestä avunannosta veroihin, maksuihin ja muihin
toimenpiteisiin liittyvien saatavien perinnässä 16 päivänä maaliskuuta
2010 annetussa neuvoston direktiivissä 2010/24/EU[26].
(5)              
Kolmansien maiden liittymis- ja
assosiaatioprosessien tukemiseksi ohjelmaan voivat tiettyjen ehtojen täyttyessä
osallistua myös liittyvät maat, ehdokasmaat ja mahdolliset ehdokasmaat sekä
Euroopan naapuruuspolitiikan[27]
kumppanimaat. Myös maailmantalouden jatkuvasti lisääntyvien keskinäisten
yhteyksien vuoksi on hyvä varata mahdollisuus ulkopuolisten asiantuntijoiden
osallistumiselle. Ulkopuolisia asiantuntijoita voivat olla esimerkiksi
kolmansien maiden virkamiehet tai kansainvälisten järjestöjen edustajat tai
tietyissä toimissa talouden toimijoiden edustajat.
(6)              
Alkavalla vuosikymmenellä odotettavissa olevien
ongelmien ja haasteiden perusteella ennen vuotta 2014 voimassa olleiden
ohjelmien tavoitteita olisi mukautettava. Tällä asetuksella perustettavaan
ohjelmaan olisi jatkossakin kuuluttava tärkeiden alojen tehtäviä, kuten unionin
lainsäädännön yhdenmukainen täytäntöönpano, unionin taloudellisten etujen
turvaaminen, turvallisuuden ja vaarattomuuden takaaminen sekä tulli- ja
veroviranomaisten hallinnollisten valmiuksien lisääminen. Havaittujen
haasteiden problematiikan vuoksi myös petostentorjunnalle, hallinnollisen
rasituksen vähentämiselle ja kaupan helpottamiselle olisi kuitenkin annettava
lisää painoarvoa.
(7)              
Ennen vuotta 2014 voimassa olleissa ohjelmissa
käytetyt välineet ovat osoittautuneet sopiviksi, minkä vuoksi niistä ei ole
luovuttu. Koska välineillä on kuitenkin luotava mahdollisuus jäsennellymmälle
operatiiviselle yhteistyölle, ohjelmaan on lisätty uusia välineitä. Yksi näistä
on unionin ja kansallisen tason asiantuntijoista koostuvat asiantuntijaryhmät,
jotka huolehtivat yhdessä eräiden erityisalojen tehtävistä. Viimeaikaisen
kehityksen vuoksi on lisäksi syytä ottaa huomioon mahdollisuus perustaa
ohjelman puitteissa toimia, joilla edistetään osaltaan hallinnollisten
valmiuksien lisäämistä, jotta erityistukea voidaan antaa sellaista
tarvitseville maille.
(8)              
Eurooppalaisilla tietojärjestelmillä on merkittävä
tehtävä unionin tulli- ja verotusjärjestelmien lujittamisessa, minkä vuoksi
niitä olisi jatkossakin rahoitettava ohjelmasta. Lisäksi olisi oltava
mahdollisuus sisällyttää ohjelmaan uusia unionin lainsäädännön puitteissa
perustettuja tulli- ja verotusasioihin liittyviä tietojärjestelmiä. Niiden
perustana olisi oltava jaetut kehittämismallit ja nykyaikainen
tietojärjestelmäarkkitehtuuri, jotta niillä lisättäisiin tulli- ja
verohallintojen joustavuutta ja tehokkuutta.
(9)              
Ohjelman puitteissa olisi lisättävä myös
inhimillisiä toimintaedellytyksiä yhteisellä koulutuksella. Tulli- ja
veroviranomaisten on kehitettävä ja saatettava ajan tasalle unionin tarpeiden
palvelemisessa tarvittavia tietojaan ja taitojaan. Ohjelmalla olisi oltava
keskeinen merkitys inhimillisten toimintaedellytysten tehokkaassa
vahvistamisessa, mikä tapahtuu tukemalla entistä enemmän tulli- ja
veroviranomaisille sekä talouden toimijoille annettavaa koulutusta. Tätä varten
nykyistä unionin yhteistä koulutusohjelmaa, joka perustuu suurelta osin
keskitetyn verkko-oppimisen kehittämiseen, olisi laajennettava monipuoliseksi
veroalan koulutusta tarjoavaksi unionin tukiohjelmaksi.
(10)          
Ohjelman keston olisi oltava seitsemän vuotta,
jotta kesto voidaan mukauttaa vuosia 2014–2020 koskevan monivuotisen
rahoituskehyksen vahvistamisesta XXX annetussa neuvoston asetuksessa (EU) N:o
XXX[28]
mainitun monivuotisen rahoituskehyksen keston mukaiseksi.
(11)          
Koko ohjelman keston ajaksi olisi vahvistettava
rahoituspuitteet, joita budjettivallan käyttäjä pitää talousarvioasioissa
tehtävää yhteistyötä ja moitteetonta varainhoitoa koskevan Euroopan
parlamentin, neuvoston ja komission välillä XX päivänä YY-kuuta 201Z
tehdyn toimielinten sopimuksen [17] kohdan mukaisesti ensisijaisena
ohjeenaan vuosittaisessa talousarviomenettelyssä.
(12)          
Komission vuoden 2010 talousarviokatsausta
koskevassa tiedonannossaan[29]
antaman rahoitusohjelmien yhtenäisyyttä ja yksinkertaistamista koskevan
sitoumuksen mukaisesti resursseja olisi jaettava muiden unionin
rahoitusvälineiden kanssa, jos ohjelmassa suunniteltujen toimien tavoitteet
ovat yhteisiä useille rahoitusvälineille. Kaksinkertainen rahoittaminen ei
kuitenkaan ole mahdollista. Tähän ohjelmaan kuuluvilla toimilla olisi
varmistettava johdonmukaisuus unionin tulliliiton toiminnan tukemiseen
tarkoitettujen voimavarojen käytössä. 
(13)          
Tämän asetuksen rahoituksen toteuttamisen kannalta
välttämättömät toimenpiteet olisi hyväksyttävä Euroopan yhteisöjen yleiseen
talousarvioon sovellettavasta varainhoitoasetuksesta xxx annetun neuvoston
asetuksen (EY, Euratom) N:o xxx/20x sekä neuvoston asetuksen
soveltamissäännöistä xxx annetun komission asetuksen (EY, Euratom) N:o xxx/20xx
mukaisesti (lisätään viittaukset uuteen varainhoitoasetukseen sekä
soveltamissäännöistä annettuun asetukseen).
(14)          
Unionin taloudellisia etuja olisi suojattava koko
menosyklin ajan sopivilla toimenpiteillä, joita ovat esimerkiksi säännönvastaisuuksien
estäminen, jäljittäminen ja tutkiminen, menetettyjen, väärin maksettujen tai
virheellisesti käytettyjen varojen takaisinperintä sekä tarvittaessa
rangaistukset.
(15)          
Tämän asetuksen täytäntöönpanon ehtojen
yhdenmukaisuuden varmistamiseksi on täytäntöönpanovalta syytä siirtää
komissiolle. Täytäntöönpanovaltaa olisi käytettävä
yleisistä säännöistä ja periaatteista, joiden mukaisesti jäsenvaltiot valvovat
komission täytäntöönpanovallan käyttöä, 16 päivänä helmikuuta 2011 annetun
Euroopan parlamentin ja neuvoston asetuksen (EU) N:o 182/2011[30] mukaisesti.
(16)          
Koska jäsenvaltiot eivät voi riittävällä tavalla
saavuttaa toimen eli sisämarkkinoiden verotusjärjestelmien ja tulliliiton
toiminnan parantamiseksi tarkoitetun monivuotisen ohjelman perustamisen
tavoitteita, sillä ne eivät kykene huolehtimaan riittävän tehokkaasti ohjelman
toteuttamisen kannalta välttämättömästä yhteistyöstä ja koordinoinnista, minkä
vuoksi ohjelman tavoitteet voidaan sen vaikutukset huomioon ottaen saavuttaa
helpommin unionin tasolla, voi unioni ottaa käyttöön SEU-sopimuksen
5 artiklassa säädetyn toissijaisuusperiaatteen mukaisia toimia. Samassa
artiklassa säädetyn suhteellisuusperiaatteen mukaisesti tämä asetus rajoittuu
vain näiden tavoitteiden saavuttamisen kannalta välttämättömiin toimiin.
(17)          
FISCUS-ohjelman komitean
olisi avustettava komissiota ohjelman toimeenpanossa. Kyseisen komitean
pääasiallinen toimivalta liittyy vuosittaisiin työohjelmiin.
(18)          
Tällä asetuksella olisi korvattava sisämarkkinoiden
verotuksen järjestelmiä vahvistavasta yhteisön ohjelmasta (Fiscalis 2013) 11
päivänä joulukuuta 2007 tehty Euroopan parlamentin ja neuvoston päätös
N:o 1482/2007/EY[31]
ja yhteisön tullitoimintaa koskevasta toimintaohjelmasta (Tulli 2013) 23
päivänä toukokuuta 2007 tehty Euroopan parlamentin ja neuvoston päätös N:o
624/2007/EY[32].
Nämä päätökset olisi tämän vuoksi kumottava,
OVAT HYVÄKSYNEET TÄMÄN ASETUKSEN:
I luku
Yleiset säännökset
1 artikla
Kohde
1.                      
Perustetaan monivuotinen FISCUS-toimintaohjelma,
jäljempänä ’ohjelma’, jonka tarkoituksena on parantaa sisämarkkinoiden
verotusjärjestelmien sekä tulliliiton toimintaa. 
2.                      
Ohjelma koostuu tullia koskevasta osasta ja
verotusta koskevasta osasta.
3.                      
Ohjelma alkaa 1 päivänä tammikuuta 2014 ja
päättyy 31 päivänä joulukuuta 2020.
2 artikla
Määritelmät
Tätä asetusta sovellettaessa tarkoitetaan
a)      ’tulli- tai veroviranomaisilla’ tullia
tai verotusta koskevien säännösten soveltamisesta vastaavia viranomaisia;
b)      ’ulkopuolisilla asiantuntijoilla’ 
1)      valtion viranomaisten edustajia myös
maista, jotka eivät osallistu ohjelmaan 3 artiklan 1 kohdan ja
2 kohdan nojalla;
2)      talouden toimijoita ja niiden järjestöjä;
3)      kansainvälisten ja muiden järjestöjen
edustajia.
c)      ’verotuksella’ seuraavia veroja:
1)      direktiivissä 2006/112/EY tarkoitettu
arvonlisävero;
2)      direktiivissä 92/83/ETY tarkoitetut
alkoholin valmisteverot;
3)      direktiivissä 2011/64/EU tarkoitetut
tupakkatuotteiden valmisteverot;
4)      direktiivissä 2003/96/EY tarkoitetut
energiatuotteiden ja sähkön verot;
5)      kaikki muut neuvoston direktiivin
2010/24/EU 2 artiklan 1 kohdan a alakohdan soveltamisalaan
kuuluvat verot.
3 artikla
Ohjelmaan osallistuminen
1.                      
Osallistujamaita ovat jäsenvaltiot sekä 2 ja
3 kohdassa lueteltujen ehtojen toteutuessa myös 2 kohdassa
tarkoitetut maat.
2.                      
Ohjelmaan voivat osallistua seuraavat maat:
a) liittyvät maat, ehdokasmaat ja mahdolliset
ehdokasmaat, joihin sovelletaan liittymistä edeltävää strategiaa, kunkin maan
osalta puitesopimuksessa, assosiaationeuvostojen päätöksissä ja muissa
vastaavissa sopimuksissa vahvistettujen unionin ohjelmiin osallistumista koskevien
yleisten periaatteiden ja yleisten ehtojen mukaisesti;
b) Euroopan naapuruuspolitiikan kumppanimaat, jos
niiden asiaa koskeva lainsäädäntö ja hallintomenetelmät ovat riittävän lähellä
unionin lainsäädäntöä ja hallintomenetelmiä. Kyseiset kumppanimaat voivat
osallistua ohjelmaan niiden sääntöjen mukaisesti, jotka määritellään sen
jälkeen, kun näiden maiden kanssa on tehty niiden osallistumista unionin
ohjelmiin koskevat puitesopimukset.
3.                      
Ulkopuoliset asiantuntijat voivat ottaa osaa
ohjelman puitteissa järjestettyihin toimiin aina, kun tämä on 4 ja
5 artiklassa mainittujen tavoitteiden saavuttamisen kannalta tarpeen.
Asiantuntijat valitaan heidän kunkin toimen kannalta tarpeellisten taitojensa,
kokemuksensa ja tietojensa perusteella.
4 artikla
Yleinen tavoite
Ohjelman yleisenä tavoitteena on tulliliiton
toiminnan tukeminen sekä sisämarkkinoiden lujittaminen parantamalla
verotusjärjestelmien toimintaa osallistujamaiden, niiden tulli- ja
veroviranomaisten ja virkamiesten sekä ulkopuolisten asiantuntijoiden välisen
yhteistyön avulla.
Tämän tavoitteen toteutumista mitataan muun
muassa seuraavalla indikaattorilla: miten muuttuu ohjelman intressitahojen
tahojen käsitys siitä, miten ohjelmalla on onnistuttu tukemaan tulliliiton
toimintaa ja lujittamaan sisämarkkinoita.
5 artikla
Erityiset tavoitteet
1.                      
Ohjelman erityiset tavoitteet ovat seuraavat:
a)      tuetaan unionin tulli- ja vero-oikeuden
valmistelua, johdonmukaista soveltamista ja tehokasta täytäntöönpanoa:
b)      edistetään osaltaan tulli- ja
veroviranomaisten tehokasta toimintaa parantamalla niiden hallinnollisia
valmiuksia ja vähentämällä hallinnollista rasitusta;
c)      torjutaan petoksia ja veronkiertoa sekä
vahvistetaan kilpailukykyä sekä turvallisuutta ja vaarattomuutta lujittamalla
yhteistyötä kansainvälisten ja muiden järjestöjen, muiden valtion
viranomaisten, kolmansien maiden sekä talouden toimijoiden ja niiden
järjestöjen kanssa;
d)      vahvistetaan eurooppalaisten yritysten
kilpailukykyä helpottamalla kauppaa ja vähentämällä sääntöjen noudattamisesta
aiheutuvia kustannuksia; 
e)      turvataan Euroopan unionin ja sen
jäsenvaltioiden taloudelliset edut petosten ja veronkierron torjunnan avulla;
f)       ohjelman tullia koskevassa osassa
tuetaan tullia sen tehtävässä tarjota kansalaisille suojaa turvallisuutta ja
vaarattomuutta koskevissa asioissa sekä sen tehtävässä suojella ympäristöä.
2.                      
Kaikkien edellä mainittujen erityisten tavoitteiden
saavuttamista mitataan indikaattorilla, joka perustuu ohjelman intressitahojen
käsitykseen siitä, miten ohjelmalla on onnistuttu vaikuttamaan näiden
erityisten tavoitteiden toteutumiseen. 
II luku
Tukikelpoiset toimet
6 artikla
Tukikelpoiset toimet
Asetuksen 13 artiklassa mainitussa
vuosittaisessa työohjelmassa säädettyjen ehtojen toteutuessa ohjelmasta
annetaan taloudellista tukea seuraavanlaisille toimille:
a)      Operatiivista yhteistyötä ja
koordinointia tukevat yhteiset toimet:
1)      seminaarit ja työpajat;
2)      ohjausryhmät, jotka ohjaavat ja
koordinoivat niiden toimivaltaan kuuluvia toimia;
3)      rajallisesta määrästä maita koostuvat
hankeryhmät, jotka toimivat rajoitetun ajan ja joiden työn päämääränä on
ennakolta sovitun, tulokseltaan määritellyn tavoitteen toteutuminen;
4)      osallistujamaiden tai kolmannen maan
järjestämät työvierailut, joiden tarkoituksena on antaa virkamiehille
mahdollisuus hankkia asiantuntemusta tai tietoa tulli- tai veroasioista tai
lisätä olemassa olevaa asiantuntemusta tai tietoa; kolmansien maiden
järjestämissä työvierailuissa vain matkakulut ja oleskelukorvaukset
(majoituskulut ja päivärahat) ovat ohjelmassa tukikelpoisia; 
5)      asiantuntijaryhmät, joilla tarkoitetaan
jäsenneltyä, luonteeltaan väliaikaista tai pysyvää yhteistyön muotoa, jossa
asiantuntemusta yhdistetään erityisalojen tehtävien tai operatiivisten toimien
toteuttamista varten mahdollisesti verkkoyhteistyöpalveluiden, virka-avun sekä
infrastruktuurin ja laitteiden avulla;
6)      julkishallinnon valmiuksien kehittäminen
ja tätä tukevat toimet;
7)      tutkimukset;
8)      tiedotushankkeet;
9)      kaikki muut toimet, joilla tuetaan 4 ja
5 artiklassa säädettyjä yleisiä ja erityisiä tavoitteita.
b)      Erityisesti tullialaa koskevat yhteiset
toimet, kuten komission ja osallistujamaiden virkamiehistä koostuvien yhteisten
työryhmien valvontatoimet, joiden tarkoituksena on analysoida tullikäytäntöjä,
havaita säännösten täytäntöönpanon mahdollisia vaikeuksia sekä tarvittaessa
tehdä unionin säännösten ja työskentelytapojen muokkaamista koskevia
ehdotuksia.
c)      Erityisesti veroalaa koskevat yhteiset
toimet, kuten kahden tai useamman osallistujamaan, joista ainakin yhden on
oltava jäsenvaltio, järjestämät monenväliset valvontatoimet, joiden
tarkoituksena on valvoa koordinoidulla tavalla yhden tai useamman toisiinsa
yhteydessä olevan verovelvollisen verotusta.
d)      Tietoteknisten valmiuksien kehittäminen,
nimittäin seuraavien järjestelmien liitteen II 4 kohdassa säädettyjen
unionin osien kehitystyö, ylläpitäminen, käyttäminen ja laadunvalvonta:
1)      liitteessä II olevissa 1, 2 ja 3 kohdassa
esitetyt eurooppalaiset tietojärjestelmät; ja
2)      unionin lainsäädännön nojalla perustetut
uudet eurooppalaiset tietojärjestelmät.
e)      Inhimillisten toimintaedellytysten
kehittäminen: yhteiset koulutustoimet, joilla tuetaan tulli- ja verotusasioihin
liittyvien tarpeellisten ammatillisten tietojen ja taitojen hankkimista.
7 artikla
Yhteisiä toimia koskevat erityiset täytäntöönpanosäännökset
1.                      
Osallistujamaiden on varmistettava, että
virkamiehillä, jotka nimetään osallistumaan yhteisiin toimiin, on tehtävään
soveltuva profiili ja pätevyys.
2.                      
Osallistujamaiden on toteutettava tarpeelliset
toimenpiteet yhteisten toimien täytäntöönpanoa varten erityisesti tiedottamalla
näistä toimista omien tulli- tai veroviranomaistensa keskuudessa ja
varmistamalla, että aikaan saadut tulokset hyödynnetään parhaalla mahdollisella
tavalla.
8 artikla
Eurooppalaisia tietojärjestelmiä koskevat erityiset täytäntöönpanosäännökset
1.                      
Komission ja osallistujamaiden on varmistettava,
että liitteessä II olevissa 1, 2 ja 3 kohdassa mainittuja eurooppalaisia
tietojärjestelmiä kehitetään, käytetään ja pidetään yllä asianmukaisesti.
2.                      
Komissio koordinoi yhteistyössä osallistujamaiden
kanssa sellaisia liitteessä II olevissa 1, 2 ja 3 kohdassa tarkoitettujen
järjestelmien ja infrastruktuurin unionin vastuulla olevien osien ja muiden
osien luomiseen ja toimivuuteen liittyviä näkökohtia, jotka ovat tarpeen niiden
toimivuuden, yhteenliitettävyyden ja jatkuvan parantamisen varmistamiseksi.
9 artikla
Yhteistä koulutusta koskevat erityiset täytäntöönpanosäännökset
1.                      
Osallistujamaiden on sisällytettävä kansallisiin
koulutusohjelmiinsa yhdessä kehitetyt koulutussisällöt, mukaan lukien verkko-oppimismoduulit,
koulutusohjelmat ja yhteisesti sovitut koulutusta koskevat standardit.
2.                      
Osallistujamaiden on varmistettava, että niiden
virkamiehet saavat yhteisten ammatillisten taitojen ja tietojen omaksumiseksi
tarvittavan koulutusohjelmien mukaisen perus- ja jatkokoulutuksen.
3.                      
Osallistujamaiden on tarjottava ohjelmaan
osallistumisen edellyttämän riittävän kielitaidon saavuttamiseksi tarvittavaa
virkamiesten kielikoulutusta.
III luku
Rahoituskehys
10 artikla
Rahoituskehys
1.                      
Ohjelman toteuttamiseen tarkoitetut
rahoituspuitteet vahvistetaan nykyhinnoissa 777 600 000 euroksi.
2.                      
Ohjelman määrärahoista voidaan kattaa myös
valmistelu-, seuranta-, valvonta-, tarkastus- ja arviointitoimista aiheutuvat
menot, jotka ovat tarpeen ohjelman hallinnoimiseksi ja sen tavoitteiden
saavuttamiseksi; toimia ovat erityisesti tutkimukset, asiantuntijoiden
tapaamiset, tiedotus- ja viestintätoimet, mukaan lukien unionin poliittisia
prioriteetteja koskeva viestintä, sikäli kuin ne liittyvät tämän asetuksen
yleistavoitteisiin, tietojen käsittelyn ja vaihdon edellyttämistä
tietoliikenneverkoista aiheutuvat menot, samoin kuin kaikki muut komission
ohjelman hallinnoinnissa mahdollisesti tarvitsemasta hallinnollisesta tai
teknisestä avusta johtuvat menot.
11 artikla
Tukimuodot
1.                      
Komissio noudattaa varainhoitoasetusta ohjelman
täytäntöönpanossa.
2.                      
Asetuksen 6 artiklassa säädetyille toimille
annettavan unionin taloudellisen tuen muodot ovat 
a)      avustukset;
b)      julkisia hankintoja koskevat sopimukset;
c)      asetuksen 3 artiklan 3 kohdassa
tarkoitettujen ulkopuolisten asiantuntijoiden kulujen korvaaminen. 
3.                      
Avustusten rahoitusosuus voi olla enintään
100 prosenttia tukikelpoisista kustannuksista, joita ovat matka- ja
majoituskulut, tapahtumien järjestämiseen liittyvät kulut sekä päivärahat. Tätä
rahoitusosuutta sovelletaan kaikkiin tukikelpoisiin toimiin, paitsi
asiantuntijaryhmiin. Tätä tukikelpoisten toimien luokkaa varten vahvistetaan
vuosittaisissa työohjelmissa sovellettava rahoitusosuus, kun kyseiset toimet
edellyttävät avustusten myöntämistä. 
12 artikla
Unionin rahallisten etujen turvaaminen 
1.                      
Komissio toteuttaa asianmukaiset toimenpiteet
varmistaakseen, että kun tämän asetuksen mukaisesti rahoitettuja toimia pannaan
täytäntöön, Euroopan unionin taloudelliset edut suojataan soveltamalla
ennaltaehkäiseviä toimenpiteitä petoksia, lahjontaa ja muuta laitonta toimintaa
vastaan tehokkailla tarkistuksilla ja, jos säännönvastaisuuksia havaitaan,
perimällä virheellisesti maksetut summat ja tarpeen mukaan soveltamalla
tehokkaita, oikeasuhteisia ja varoittavia seuraamuksia. 
2.                      
Komissiolla tai sen edustajilla ja
tilintarkastustuomioistuimella on valtuudet tarkastaa kaikkien unionilta varoja
saaneiden tuensaajien, toimeksisaajien ja alihankkijoiden tilit joko
asiakirjojen perusteella tai paikalla tehtävin tarkastuksin.
3.                      
Euroopan petostentorjuntavirasto OLAF voi tehdä
tarkastuksia paikan päällä ja tutkia talouden toimijoita, joita tällainen
rahoitus koskee suoraan tai epäsuorasti, komission paikan päällä suorittamista
tarkastuksista ja todentamisesta Euroopan yhteisöjen taloudellisiin etuihin
kohdistuvien petosten ja muiden väärinkäytösten estämiseksi 11 päivänä
marraskuuta 1996 annetussa neuvoston asetuksessa (Euratom, EY) N:o 2185/96[33] säädettyjen menettelyjen
mukaisesti sen todentamiseksi, onko Euroopan unionin rahoitukseen liittyvän
avustussopimuksen tai avustuspäätöksen tai muun sopimuksen yhteydessä on
esiintynyt petoksia, lahjontaa tai muuta Euroopan unionin rahallisiin etuihin
vaikuttavaa laitonta toimintaa. 
4.                      
Tämän asetuksen täytäntöönpanosta seuraavissa kolmansien
maiden ja kansainvälisten järjestöjen kanssa solmittavissa
yhteistyösopimuksissa sekä avustussopimuksissa ja avustuspäätöksissä ja muissa
sopimuksissa on valtuutettava komissio, tilintarkastustuomioistuin ja OLAF
tekemään tällaisia tilintarkastuksia, paikan päällä tehtäviä tarkastuksia ja
tutkimuksia, sanotun kuitenkaan rajoittamatta 1, ja 2 3 alakohtien,
puitesopimusten, assosiaationeuvostojen päätösten tai muiden vastaavien
sopimusten soveltamista.
IV luku
Täytäntöönpanovalta 
13 artikla
Työohjelma
1.                      
Komissio panee ohjelman täytäntöön jokaista
ohjelman osaa koskevan vuosittaisen työohjelman avulla. Työohjelmaan kirjataan
ohjelman painopisteet, talousarvion erittely ja toimille myönnettävien
avustusten arviointikriteerit. Nämä täytäntöönpanosäädökset hyväksytään
14 artiklan 2 kohdassa mainitun tarkastelumenettelyn sekä
varainhoitoasetuksen mukaisesti.
2.                      
Kun kyseessä on ohjelman tullia koskeva osa,
komissio ottaa vuosittaista työohjelmaa laatiessaan huomioon tullipolitiikan
yhteisen lähestymistavan, jota tarkistetaan jatkuvasti tilanteen muuttuessa
yhteistyössä komission ja jäsenvaltioiden kanssa tullipoliittisessa ryhmässä,
joka muodostuu komission ja jäsenvaltioiden tullihallintojen johtajista tai
heidän edustajistaan. 
Komissio tiedottaa säännöllisesti tullipoliittiselle
ryhmälle ohjelman tullia koskevan osan toteuttamiseen liittyvistä
toimenpiteistä.
14 artikla
Komiteamenettely
1.                      
Komissiota avustaa FISCUS-ohjelman komitea. Komitea
voi kokoontua kahdessa eri kokoonpanossa, joista toinen käsittelee ohjelman tullia
koskevaan osaan liittyviä asioita ja toinen ohjelman verotusta koskevaan osaan
liittyviä asioita. Komitea on asetuksessa (EU) N:o 182/2011 tarkoitettu
komitea.
2.                      
Tähän kohtaan viitattaessa sovelletaan asetuksen
(EU) N:o 182/2011 5 artiklaa.
V luku
Seuranta ja arviointi
15 artikla
Ohjelman toimien seuranta
1.                      
Komissio seuraa ohjelman ja sen toimien
toteutumista yhteistyössä osallistujamaiden kanssa valvoakseen toimien
täytäntöönpanoa. 
2.                      
Ohjelman vaikutuksia mitattaessa hyödynnetään muun
muassa 5 artiklan 2 kohdassa säädettyjä tuloksellisuutta mittaavia
keskeisiä indikaattoreita. Vaikutuksia verrataan ennakolta määriteltyihin
lähtöarvoihin, jotka kuvaavat ennen täytäntöönpanoa vallinnutta tilannetta.
16 artikla
Arviointi
1.                      
Komissio huolehtii ohjelman väli- ja loppuarvioinneista,
joissa keskitytään olennaisiin arviointikysymyksiin ja jotka tuotetaan
riittävän ajoissa, jotta ne voidaan ottaa huomioon päätöksentekomenettelyssä.
Tulokset sisällytetään päätöksiin myöhempien ohjelmien mahdollisesta
uudistamisesta, muokkaamisesta tai lykkäämisestä. Arvioinnit suorittaa
riippumaton ulkopuolinen arvioija.
2.                      
Komissio laatii väliarviointikertomuksen, jossa
tarkastellaan ohjelman toimien tavoitteiden saavuttamista, resurssien käytön
tehokkuutta sekä ohjelman eurooppalaista lisäarvoa. Raportti laaditaan
viimeistään vuoden 2018 puolivälissä. Raportissa käsitellään lisäksi
yksinkertaistamista, tavoitteiden tarkoituksenmukaisuuden säilymistä sekä sitä,
miten ohjelmalla on edistetty unionin painopisteitä eli älykästä, kestävää ja osallistavaa
kasvua.
3.                      
Komissio laatii loppuarviointiraportin ohjelman
pitkäaikaisista vaikutuksista sekä vaikutusten kestävyydestä viimeistään vuoden
2021 loppuun mennessä.
4.                      
Osallistujamaat toimittavat komission pyynnöstä
kaikki komission väli- ja loppuarviointiraporttien laatimisen kannalta
tarkoituksenmukaiset tiedot.
VI luku
Loppusäännökset
17 artikla
Kumoaminen 
Päätökset N:o 1482/2007/EY ja N:o 624/2007/EY
kumotaan 1 päivästä tammikuuta 2014 alkaen.
Mainittujen päätösten nojalla toteutettuihin
toimiin liittyvät taloudelliset velvoitteet kuuluvat kuitenkin edelleen niiden
soveltamisalaan, kunnes toimet on saatettu päätökseen.
18 artikla
Voimaantulo
Tämä asetus tulee voimaan
kahdentenakymmenentenä päivänä sen jälkeen, kun se on julkaistu Euroopan
unionin virallisessa lehdessä.
Sitä sovelletaan 1 päivästä tammikuuta 2014.
Tämä asetus on kaikilta osiltaan velvoittava,
ja sitä sovelletaan sellaisenaan kaikissa jäsenvaltioissa.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
LIITE 
I.
Ohjelman operatiiviset tavoitteet
Asetuksen 5 artiklassa mainittujen
erityistavoitteiden täytäntöönpanolla ja valvonnalla on seuraavat operatiiviset
tavoitteet:
1.                      
perustetaan toimia, jotka lujittavat unionin tulli-
ja vero-oikeuden täytäntöönpanoa ja tästä lainsäädännöstä vallitsevaa
yhteisymmärrystä; 
2.                      
tuetaan ja helpotetaan tulli- ja veroalan yhteisiä
operatiivisia toimia;
3.                      
kehitetään ja ylläpidetään tulli- ja veroalan
eurooppalaisia tietojärjestelmiä;
4.                      
vahvistetaan tulli- ja verovirkamiesten ja ulkopuolisten
asiantuntijoiden tulli- ja veroalan taitoja ja osaamista;
5.                      
tuetaan tulli- ja verovirkamiehille ja
ulkopuolisille intressitahoille tarkoitetun sähköisen hallinnon kehittämistä;
6.                      
perustetaan tulli- ja veroalaan liittyviä toimia,
joihin kolmannet maat ja ulkopuoliset asiantuntijat voivat ottaa osaa;
7.                      
tuetaan parhaiden toimintatapojen nimeämistä ja
jakamista;
8.                      
perustetaan asiantuntijaryhmiä, jotka huolehtivat
yhdessä operatiivisista erityistehtävistä.
II. Eurooppalaiset tietojärjestelmät ja
niiden unionin vastuulla olevat osat
(Asetuksen 6 artiklan ensimmäisen kohdan
d alakohdassa tarkoitetut)
1.                      
Yhteiset eurooppalaiset tietojärjestelmät ovat
seuraavat:
a)       yhteinen tietoliikenneverkko / yhteinen
järjestelmien rajapinta (CCN/CSI), CCN mail3 ‑postijärjestelmä, CSI
Bridge, HTTP Bridge, CCN LDAP ‑vakioprotokolla ja siihen liittyvät
välineet, CCN-verkkoportaali, CCN-seuranta;
b)      tukijärjestelmät, erityisesti CCN:n
sovelluksen konfigurointiväline, automatisoidun tarjonnanhallinnan väline
TASMAN, toiminnan raportointiväline ART2, verotuksen ja tulliliiton pääosaston
sähköinen verkkohankkeiden hallintaväline TEMPO, palvelunhallintaväline SMT,
käyttäjien hallintajärjestelmä UM, BPM-järjestelmä, käyttöastetta ilmaiseva
ohjauspaneeli ja AvDB, tietotekniikkapalvelun hallintaportaali, hakemisto ja
käyttäjäoikeuksien hallinta; 
c)       tulli- ja vero-ohjelman tiedotus- ja
viestintäalusta PICS.
2.                      
Vain tullin käytössä olevat eurooppalaiset
tietojärjestelmät ovat seuraavat:
a)       tullivaihtoa mittaavat järjestelmät,
erityisesti (uusi) tietokoneavusteinen passitusjärjestelmä (N)CTS, Venäjän NCTS
TIR, vientivalvontajärjestelmä ECS ja tuontivalvontajärjestelmä ICS; näitä
järjestelmiä tuetaan seuraavilla sovelluksilla tai osilla: kolmansien maiden
kanssa tapahtuvan tietojenvaihdon järjestelmä SPEED Bridge, SPEED Edifact
-muuntonoodi SPEED-ECN, SPEEDin vakiotestaussovellus SSTA, kauttakulun
vakiotestaussovellus STTA, kauttakulun testaussovellus TTA, keskitetty
palvelu-/viitetietojärjestelmä CSRD, keskitetty palveluiden/hallinnoinnin
tietojärjestelmä CS/MIS;
b)      yhteisön riskinhallintajärjestelmä CRMS,
joka kattaa riskitietolomakkeiden (RIF) ja yhteisten profiilien (CPCA)
toiminnot;
c)       talouden toimijoiden järjestelmä EOS,
joka kattaa talouden toimijoiden rekisteröinnin ja tunnistuksen (EORI), valtuutetut
talouden toimijat (AEO), säännöllisen alusliikenteen (RSS) ja kumppanimaiden
toimintojen vastavuoroisen tunnustamisen; yleinen verkkopalvelu on tämän
järjestelmän tukiosa;
d)      tariffijärjestelmä (TARIC3) on muiden
sovellusten viitetietojärjestelmä, ja näitä sovelluksia ovat esimerkiksi
kiintiöiden hallintajärjestelmä QUOTA2, seurannan hallinta- ja
valvontajärjestelmä SURV2, eurooppalainen sitovien tariffitietojen järjestelmä
EBTI3 ja Euroopan kemiallisten aineiden tulliluettelo ECICS2; yhdistetyn
nimikkeistön (CN) sovelluksella ja suspensiotietojärjestelmällä (Suspensions)
hallinnoidaan oikeudellisia tietoja, jotka ovat välittömästi yhteydessä
tariffijärjestelmään;
e)       valvontatarkoituksiin suunnitellut
sovellukset, erityisesti SMS (Specimen Management System) -tietojärjestelmä ja
jalostusmenettelyjä koskeva tietojärjestelmä ISPP;
f)       väärennösten ja piratismin vastainen
järjestelmä COPIS;
g)       tiedonjakojärjestelmä DDS2, jolla
hallinnoidaan kaikkea internetin kautta yleisesti saatavana olevaa tietoa.
h)       petostentorjunnan tietojärjestelmä
(Anti-Fraud Information System – AFIS).
3.                      
Vain veroalan käytössä olevat eurooppalaiset
tietojärjestelmät ovat seuraavat:
a)       arvonlisäveroon liittyvät järjestelmät,
erityisesti alv-tietojen vaihtojärjestelmä VIES sekä alv:n
palautusjärjestelmät, kuten VIES-aloitussovellus, VIES-valvontaväline,
verotuksen tilastointijärjestelmä, VIES-järjestelmän WWW-palvelu,
VIES-järjestelmän WWW-palvelun konfigurointiväline, VIESin ja alv:n palautuksen
testausvälineet, alv:n numeroalgoritmit, sähköisten alv-lomakkeiden vaihto,
sähköisten palvelujen alv-järjestelyt (VoeS), VoeS:n testausväline, sähköisten
alv-lomakkeiden testausväline;
b)      takaisinperintään liittyvät järjestelmät,
erityisesti saatavien perinnässä käytettävät sähköiset lomakkeet sekä sähköiset
täytäntöönpanon mahdollistavat yhdenmukaiset asiakirjat (UIPE) ja sähköiset
yhdenmukaiset tiedoksiantolomakkeet (UNF);
c)       välittömiin veroihin liittyvät
järjestelmät, erityisesti säästöjen verotusjärjestelmä, säästöjen
verotusjärjestelmän testausväline, välittömien verojen sähköiset lomakkeet,
WWW-verotunniste, direktiivin 2011/16/EU 8 artiklassa mainittuun
tietojenvaihtoon liittyvät järjestelmät sekä niiden testausvälineet;
d)      muut verotukseen liittyvät järjestelmät,
erityisesti Euroopan verotietokanta TEDB ja CCN Mail -postijärjestelmä
OECD-maille lähteville viesteille;
e)       valmisteverojärjestelmät, erityisesti
valmisteverotietojen vaihtojärjestelmä SEED, valmisteveron alaisten tuotteiden
tietojenvaihtojärjestelmä EMCS, sähköiset MVS-lomakkeet ja testaussovellus TA;
f)       muut keskitetyt järjestelmät,
erityisesti jäsenvaltioiden tiedotus- ja viestintäsovellus MSCIA, itse
käytettävä testausjärjestelmä SSTS, verotukseen liittyvän tilastotiedon
järjestelmä, sähköisten lomakkeiden keskitetty sovellus sekä valmisteverojen
keskitetty palveluiden/hallinnoinnin tietojärjestelmä (CS/MISE).
4.                      
Eurooppalaisten tietojärjestelmien unionin
vastuulle kuuluvat osat ovat seuraavat:
a)       tietotekniset resurssit, kuten
järjestelmiin kuuluvat laitteistot, ohjelmistot ja verkkoyhteydet, mukaan
lukien niihin liittyvä tietoinfrastruktuuri;
b)      järjestelmien laatimisen, ylläpitämisen,
kehittämisen ja käytön tukemiselle välttämättömät tietotekniset palvelut; sekä
c)       kaikki muut osat, jotka komissio
tehokkuuden, turvallisuuden ja järkeistämisen vuoksi katsoo olevan
osallistujamaille yhteisiä. 
RAHOITUSSELVITYS

1.                      
PERUSTIEDOT EHDOTUKSESTA/ALOITTEESTA 

              1.1.    Ehdotuksen/aloitteen nimi 
              1.2.    Toimintalohko(t)
toimintoperusteisessa johtamis- ja budjetointijärjestelmässä (ABM/ABB)
              1.3.    Ehdotuksen/aloitteen
luonne 
              1.4.    Tavoitteet

              1.5.    Ehdotuksen/aloitteen
perustelut 
              1.6.    Toiminnan
ja sen rahoitusvaikutusten kesto 
              1.7.    Hallinnointitapa
(hallinnointitavat) 

2.                      
HALLINNOINTI 

              2.1.    Seuranta-
ja raportointisäännöt 
              2.2.    Hallinnointi-
ja valvontajärjestelmä 
              2.3.    Toimenpiteet
petosten ja sääntöjenvastaisuuksien ehkäisemiseksi 

3.                      
EHDOTUKSEN/ALOITTEEN ARVIOIDUT RAHOITUSVAIKUTUKSET 

              3.1.    Kyseeseen
tulevat monivuotisen rahoituskehyksen otsakkeet ja menopuolen budjettikohdat 
              3.2.    Arvioidut
vaikutukset menoihin 
              3.2.1. Yhteenveto arvioiduista vaikutuksista menoihin

              3.2.2. Arvioidut
vaikutukset toimintamäärärahoihin 
              3.2.3. Arvioidut
vaikutukset hallintomäärärahoihin
              3.2.4. Yhteensopivuus
nykyisen monivuotisen rahoituskehyksen kanssa
              3.2.5. Ulkopuolisten
tahojen osallistuminen rahoitukseen 
              3.3.    Arvioidut vaikutukset tuloihin
SÄÄDÖSEHDOTUKSEEN
LIITTYVÄ RAHOITUSSELVITYS

1.                      
PERUSTIEDOT EHDOTUKSESTA/ALOITTEESTA 
1.1.                
Ehdotuksen/aloitteen nimi 

Ehdotus
Euroopan parlamentin ja neuvoston asetukseksi Euroopan unionin tullitoimintaa
ja verotusta kaudella 2014–2020 koskevan toimintaohjelman (FISCUS)
perustamisesta ja päätösten N:o 1482/2007/EY ja N:o 624/2007/EY
kumoamisesta.

1.2.                
Toimintalohko(t) toimintoperusteisessa johtamis- ja
budjetointijärjestelmässä (ABM/ABB)[34]

1404
Tullipolitiikka
1405
Veropolitiikka

1.3.                
Ehdotuksen/aloitteen luonne 

¨ Ehdotus/aloite liittyy uuteen toimeen.

¨ Ehdotus/aloite
liittyy uuteen toimeen, joka perustuu pilottihankkeeseen tai
valmistelutoimeen[35].

X Ehdotus/aloite liittyy käynnissä olevan toimen
jatkamiseen. 
¨ Ehdotus/aloite
liittyy toimeen, joka on suunnattu uudelleen. 

1.4.                
Tavoitteet
1.4.1.          
Komission monivuotinen strateginen tavoite
(monivuotiset strategiset tavoitteet), jonka (joiden) saavuttamista
ehdotus/aloite tukee 

Ehdotetulla FISCUS-ohjelmalla
edistetään osaltaan älykkään, kestävän ja osallistavan kasvun Eurooppa 2020 ‑strategian[36] toteutumista 1) vahvistamalla
sisämarkkinoiden toimintaa, 2) muodostamalla kehyksen julkisen sektorin
tuottavuutta edistävien hankkeiden tukemiselle ja 3) nopeuttamalla kansallisten
ja eurooppalaisten tulli- ja verohallintojen teknistä kehitystä ja
innovaatioita. 
Verotusta koskeva osa
Ohjelmalla tuetaan
erityisesti Euroopan digitaalistrategian lippulaivahanketta[37], innovaatiounionin
lippulaivahanketta[38]
sekä globalisaation aikakauden teollisuuspolitiikkaa koskevaa
lippulaivahanketta[39].
Ohjelmalla tuetaan kansallista verohallintoa, jotta se voi kehittyä
täysimittaiseksi sähköisen verohallinnon toimijaksi, ja samalla ohjelmalla
vähennetään osaltaan verovelvollisille koituvaa hallinnollista rasitusta
unionin verotuslainsäädännön täytäntöönpanon järkeistämisen avulla.
Ohjelmalla tuetaan myös sisämarkkinoiden
toimenpidepakettia[40]
erityisesti eräiden tässä säädöksessä korostettujen veropolitiikan ja
verovelvollisille aiheutuvaa rasitusta koskevien avainalueiden osalta. Kun
sellaiset politiikkaa koskevat tulevat aloitteet, joita ohjelma tukee ja joiden
täytäntöönpanossa on siitä apua, kuten ehdotettu energiaverodirektiivi, uusi
alv-strategia sekä yrityksille ja kansalaisten rajatylittävien veroesteiden
poistamiseen vaikuttaville tahoille tarkoitettu yhteinen yhdistetty
yhtiöveropohja, on hyväksytty, ne edistävät huomattavasti sisämarkkinoiden
toimenpidepaketin tavoitteiden saavuttamista.
Tullia koskeva osa
Tulliliitto on sisämarkkinoiden
olennainen osa. Tuotteille tarkoitettujen rajattomien sisämarkkinoiden
olemassaolo edellyttää, että kolmansista maista peräisin olevat tuotteet
täyttävät muodollisuudet ja muut vaatimukset maahantuonnin tai liikkeeseen
laskemisen hetkellä, minkä jälkeen tuotteet voivat liikkua vapaasti EU:n
ulkorajojen sisällä. Tulli tukee yhdenmukaisten ja kilpailukykyisten
sisämarkkinaolosuhteiden muodostumista yhteisten sääntöjen ja säädösten
soveltamisen kautta. Tulli tukee kasvua ja innovaatiota sisämarkkina-alueella
esimerkiksi valvomalla teollis- ja tekijänoikeuksien noudattamista rajoilla
(katso myös eurooppalainen suunnitelma väärentämisen ja piratismin
torjumiseksi[41]
sekä komission äskettäin hyväksymä uusi sisämarkkinoiden teollis- ja
tekijänoikeuksia koskeva strategia). Tuoreen sisämarkkinoiden tulevaisuutta
koskevan julkisen kuulemisen vastausten[42]
perusteella tuotannonalojen edunvalvontajärjestöt kohdistavat suuria odotuksia
EU:n väärentämisen ja piratismin vastaisiin lisätoimenpiteisiin. Tullilla on
olennaisen tärkeä tehtävä teollis- ja tekijänoikeuksien valvonnassa, minkä
vahvistavat myös tullin teollis- ja tekijänoikeuksiin liittyviä toimia koskevat
tilastotiedot[43].
Lisäksi ohjelmalla tuetaan useita toimintapolitiikkaa koskevia toimenpiteitä
tulliliiton puitteissa. Esimerkkejä tästä ovat EU:n ja jäsenvaltioiden taloudellisten
etujen turvaaminen tulleja ja erilaisia kauppaa koskevia maksuja ja veroja
keräämällä sekä yhteiset petostentorjuntatoimet. Vuonna 2010 noin
12,3 prosenttia EU:n talousarviosta (15,7 miljoonaa euroa) oli peräisin
perinteisistä omista varoista[44].
Tulliliitto on EU:n kauppapolitiikan toiminnallinen osa. Sen puitteissa
pannaan täytäntöön kahdenvälisiä ja monenvälisiä kauppasopimuksia ja kerätään
tulleja sekä sovelletaan kauppaa koskevia toimenpiteitä (kuten
alkuperäsääntöjä), saartoja ja muita rajoituksia. Marraskuussa 2010
julkaistussa mietinnössä Kauppa, kasvu ja maailmanpolitiikka:
Kauppapolitiikka Eurooppa 2020 ‑strategian kulmakivenä[45] korostetaan kansainvälisen
tulliyhteistyön toimintaohjelmaa kahdenvälisten sopimusten ja Maailman
tullijärjestön puitteissa. Siinä korostetaan myös, että tehokkaat
tullimenettelyt vähentävät kaupan toimijoille sääntöjen noudattamisesta
aiheutuvia kustannuksia, helpottavat laillista kauppaa ja auttavat vastaamaan
lisääntyviin turvallisuutta ja teollis- ja tekijänoikeuksia koskeviin
riskeihin.
Tulliliiton EU:n
sisäiseen turvallisuuteen vaikuttavasta roolista on tullut entistä tärkeämpi,
ja sen merkitys kasvaa edelleen, kuten sisäisen turvallisuuden strategian[46] toimintasuunnitelmasta ja Tukholman
ohjelman toimintasuunnitelmasta[47]
käy ilmi. Lisäksi tullin toiminnalla ja tullin, poliisin ja muiden
lainvalvontaviranomaisten välisellä yhteistyöllä edistetään osaltaan
maailmanlaajuisten turvallisuustavoitteiden saavuttamista. Näitä ovat
esimerkiksi rahanpesun, rajatylittävän järjestäytyneen rikollisuuden sekä
terrorismin torjuminen.

1.4.2.          
Erityistavoite (erityistavoitteet) sekä toiminto
(toiminnot) toimintoperusteisessa johtamis- ja budjetointijärjestelmässä 

Erityistavoitteet sekä toiminto (toiminnot) toimintoperusteisessa
johtamis- ja budjetointijärjestelmässä
Toimintoperusteisen
budjetointijärjestelmän toiminnot, joita ohjelma koskee, ovat tullipolitiikka
(1404) ja veropolitiikka (1405). Ohjelman erityistavoitteet ovat seuraavat:
1)      tuetaan unionin tulli- ja vero-oikeuden
valmistelua, johdonmukaista soveltamista ja tehokasta täytäntöönpanoa;
2)      edistetään osaltaan tulli- ja
veroviranomaisten tehokasta toimintaa parantamalla niiden hallinnollisia
valmiuksia ja vähentämällä hallinnollista rasitusta;
3)      torjutaan petoksia ja veronkiertoa ja
lisätään kilpailukykyä sekä turvallisuutta ja vaarattomuutta lujittamalla
yhteistyötä kansainvälisten järjestöjen, muiden valtion viranomaisten,
kolmansien maiden sekä talouden toimijoiden ja niiden järjestöjen kanssa, jotta
petoksia ja veronkiertoa pystytään estämään ja kilpailukykyä ja turvallisuutta
lisäämään;
4)      vahvistetaan eurooppalaisten yritysten
kilpailukykyä helpottamalla kauppaa ja vähentämällä sääntöjen noudattamisesta aiheutuvia
kustannuksia;
5)      turvataan Euroopan unionin ja sen
jäsenvaltioiden taloudelliset edut petosten ja veronkierron torjunnan avulla;
6)      tuetaan tullia sen tehtävässä tarjota
kansalaisille suojaa turvallisuutta ja vaarattomuutta koskevissa asioissa sekä
sen tehtävässä suojella ympäristöä.

1.4.3.          
Odotettavissa olevat tulokset ja vaikutukset

Selvitys siitä, miten
ehdotuksella/aloitteella on tarkoitus vaikuttaa edunsaajien/kohderyhmän
tilanteeseen
Tullin
näkökulmasta jäsenvaltiot ovat siirtämällä toimivaltansa EU:lle – sillä EU:lla
on yksinomainen toimivalta tulliliiton alalla – tällä perusteella sopineet,
että tullialan toimia on suotavinta soveltaa EU-tasolla. Yksinomaan EU:n
lainsäädäntökehyksellä ei kuitenkaan voida varmistaa tulliliiton asianmukaista
toimintaa. Tulliohjelmaan kuuluvia rinnakkaistukitoimenpiteitä tarvitaan
varmistamaan, että EU:n tullialan lainsäädäntöä sovelletaan yhdenmukaistuvalla
tavalla siten, ettei kaupan toimijoiden kohtelussa, petostentorjunnassa tai
oikeudellisissa velvoitteissa ole vaihtelua.
Lisäksi
monet tullialan toimet ovat luonteeltaan rajatylittäviä ja kaikki 27
jäsenvaltiota ovat niissä osallisina, minkä vuoksi yksittäiset jäsenvaltiot
eivät kykene huolehtimaan näistä toimista tehokkaalla ja tuloksellisella
tavalla. EU-tason toimintaa tarvitaan vahvistamaan tullialalla tehtävän työn
eurooppalaista ulottuvuutta, estämään sisämarkkinoiden häiriöitä sekä tukemaan
EU:n rajojen tehokasta suojelua.
Tulliliiton
rahoituksen pohjana ovat solidaarisuuden ja vastuun jakamisen periaatteet.
Tilanteet, joissa tehokkaiden toimien tarve on suurempi kuin yksittäisten
jäsenvaltioiden mahdollisuus saada aikaan näitä toimia, ovat koko unionille
haitallisia. EU:n puuttumista tarvitaan turvaamaan EU:n yleistä etua
silloin, kun EU:n kysyntää (esimerkiksi turvallisuuskysymyksissä) ei pystytä
tyydyttämään riittävästi yksittäisen jäsenvaltion tarjonnalla. Tällaisissa
tilanteissa EU:n toiminta tarkoittaa teknisten valmiuksien kehittämiselle
annettavaa yhteistä rahoitusta, jotta yksittäisten jäsenvaltioiden
rajallisesta tarjontakapasiteetista huolimatta tehokkaan valvonnan kysyntään
pystytään vastaamaan. 
Ehdotetulla
ohjelmalla pyritään parantamaan verohallintojen välistä yhteistyötä ja
tuottamaan mekanismeja ja keinoja, joilla yhteistyötä voidaan parantaa, sekä
näiden tavoitteiden saavuttamisessa tarvittavaa rahoitusta. Kun komissio on
pannut ohjelman täytäntöön, sillä ei sellaisenaan lisätä kansallisten
verojärjestelmien yhdenmukaisuutta. Ohjelman avulla voidaan kuitenkin vähentää
27 erilaisen verojärjestelmän olemassaoloon liittyviä kielteisiä vaikutuksia,
kuten kilpailun vääristymistä, hallinnoille ja yrityksille koituvaa
hallinnollista rasitusta, edullisimman verokohtelun etsimistä jne. Ehdotettu
toimenpide on siis selvä sisämarkkinoiden liitännäistoimi, jonka avulla
sisämarkkinoiden eri verotusjärjestelmien toimintaa voidaan parantaa.
Vaikka
jäsenvaltioiden tehtävänä on huolehtia kansallisten verotusjärjestelmien
toiminnasta, ehdotuksen vaikutustenarvioinnissa nimettyjen haasteiden
perusteella on ilmeistä, että veroviranomaisten välistä hallinnollista
yhteistyötä tarvitaan jopa nykyistäkin laajemmassa mittakaavassa. EU:n
laajuisen yhteistyön avulla veroviranomaiset voivat saada synergiaetuja,
välttää kaksinkertaisia toimia ja vaihtaa hyviä toimintatapoja kaikilla
verotukseen liittyvillä aloilla, kuten liiketoiminnan suunnittelussa,
tietotekniikka-alalla, kansainvälisen yhteistyön alalla jne. Nykyisestä
Fiscalis 2013 ­‑ohjelmasta saatu tuki veroalan yhteistyölle on
osoittanut hyödyllisyytensä. Kokemus on arvokas, kun pyritään vastaamaan
tulevaisuuden haasteisiin, joita ovat erityisesti vanhentunut tekninen
arkkitehtuuri, hankaluudet operatiivisen tason erityistehtäviin liittyvässä
yhteistyössä, veroviranomaisten toimien tukemiseen tarkoitetun rahoituksen epätasa-arvoisuus
sekä hankaluudet veroviranomaisten tärkeimpien intressitahojen välisen
rakenteellisen yhteistyön aikaansaamisessa.

1.4.4.          
Tulos- ja vaikutusindikaattorit 

Selvitys siitä,
millaisin indikaattorein ehdotuksen/aloitteen toteuttamista seurataan
Ohjelman
toimia seurataan, jotta voidaan varmistaa, että ohjelman täytäntöönpanoa
koskevia sääntöjä ja menettelyjä on sovellettu oikein, sekä todentaa ohjelman
onnistuminen tavoitteidensa täyttämisessä. Ohjelmalle perustetaan
seurantakehys, johon kuuluu muun muassa toimenpidelogiikka, mittausmenetelmiä,
kattava joukko indikaattoreita, tiedonkeruusuunnitelma, selkeä ja jäsennelty
raportointi- ja seurantaprosessi sekä väli- ja loppuarvioinnit.
Ohjelman
toimivuutta mitataan johdonmukaisilla suorituskyky-, vaikutus-, tulos- ja
tuotosindikaattoreilla, jotka ovat yhteydessä ohjelman yleisiin, erityisiin ja
operatiivisiin tavoitteisiin ja jotka yhdistävät ohjelman komission
hallintosuunnitelmaan. Yksityiskohtainen luettelo vaikutus-, tulos- ja
tuotosindikaattoreista on ohjelmien vaikutustenarvioinneissa. Muutamille
ohjelman operatiivisille tavoitteille verotuksen ja tulliliiton pääosasto on jo
nimennyt tavoitearvot. Muille tarkkojen lukumääräisten tavoitteiden asettaminen
ei vielä tässä vaiheessa ole mahdollista. Näille operatiivisille tavoitteille
verotuksen ja tulliliiton pääosasto määrittelee tavoitearvot ennen vuoden 2020
ohjelman alkamista, ja ne esitellään ohjelmakomitealle vuotuisen
toimintaohjelman menettelyn puitteissa hyväksymistä varten.
Ohjelman
yleistä tavoitetta mitataan tutkimalla, miten ohjelman kaikkien
merkityksellisten intressitahojen käsitys muuttuu siitä, miten ohjelmalla on
onnistuttu tukemaan tulliliiton toimintaa ja lujittamaan sisämarkkinoita
verotusjärjestelmien toimintaa parantamalla. Tavoitearvona on, että
intressitahojen käsitys ohjelman vaikutuksesta tähän tavoitteeseen pysyy samana
tai muuttuu myönteisemmäksi.
Erityisten
tavoitteiden mittaamisessa käytetyt indikaattorit käyvät ilmi ehdotuksen
5 artiklan 2 kohdasta.

1.5.                
Ehdotuksen/aloitteen perustelut 
1.5.1.          
Tarpeet, joihin ehdotuksella/aloitteella vastataan
lyhyellä tai pitkällä aikavälillä

Ehdotuksella
edistetään osaltaan Eurooppa 2020 ‑strategian toteutumista sekä
useiden muiden unionin säädösten täytäntöönpanoa, kuten 1.4.1 kohdassa on
selvitetty.

1.5.2.          
EU:n osallistumisesta saatava lisäarvo

On
hyödyllisempää ryhtyä toimiin unionin tasolla kuin jokaisen 27 jäsenvaltion
tasolla erikseen, kuten perustelujen 3.2 kohdassa on selvitetty.

1.5.3.          
Vastaavista toimista saadut kokemukset

Talouden
näkökulmasta EU-tason toiminta on huomattavasti tehokkaampaa. Tulli- ja
verotusyhteistyön selkärankana on huolellisesti suojattu, tätä tarkoitusta
varten varattu viestintäverkko, joka on ollut toiminnassa 1990-luvun alun
ensimmäisistä tulli- ja verotusyhteistyöohjelmista saakka. Verkko liittää
yhteen kansalliset tulli- ja verohallinnot noin 5 000 yhteyspisteen
kautta. Tällä yhteisellä tietotekniikkaverkolla varmistetaan, että mitä
hyvänsä tietoja vaihtaakseen kunkin kansallisen hallinnon täytyy ottaa yhteyttä
vain kerran tähän yhteiseen infrastruktuuriin. Ilman kyseistä infrastruktuuria
jäsenvaltioiden olisi sen sijaan tehtävä 26 yhteydenottoa kaikkien muiden
jäsenvaltion kansallisiin järjestelmiin.
Ohjelman
muita kulmakiviä ovat toimet, joilla tulli- tai veroalan virkamiehiä saatetaan
yhteen vaihtamaan parhaita toimintatapoja, oppimaan toisiltaan, pohtimaan
ongelmaa tai esimerkiksi laatimaan ohjeita. Jos jäsenvaltioiden olisi toistensa
kokemuksista oppimista varten täytynyt kehittää omat toimensa ohjelman
tarjoamien puitteiden ulkopuolella, ne olisivat kaikki kehittäneet omat
välineensä ja työskentelytapansa. Toimien välillä ei olisi syntynyt
synergiaetuja, eikä yhteisiä toimia olisi otettu käyttöön järjestelmällisesti
kaikkien 27 jäsenvaltion tasolla. Huomattavasti tehokkaampaa on, että komissio
toimii ohjelman tuella toiminnan välittäjänä osallistujamaiden välillä.
Ohjelmalla
saavutetaan myös vähemmän konkreettista lisäarvoa. Ohjelmalla on onnistuttu
luomaan tunnetta yhteisten etujen ajamisesta, rakennettu keskinäistä
luottamusta ja saatu aikaan yhteistyöhenkeä tulli- ja veroalalla sekä
jäsenvaltioiden kesken että jäsenvaltioiden ja komission välillä.

1.5.4.          
Yhteensopivuus muiden kyseeseen tulevien välineiden
kanssa ja mahdolliset synergiaedut

Eräässä
tullialalle laadituista toimintapolitiikkaskenaarioista esitetään, että
jäsenvaltioiden tulliviranomaisille myönnettäisiin rahallista tukea
laitteistojen ja välineiden hankkimista ja teknisten valmiuksien lisäämistä
varten. Sen sijaan, että tätä tarkoitusta varten laadittaisiin rahoitusohjelma
FISCUS-ohjelman puitteissa, suositellaan jäsenvaltioita näissä tarpeissa
kääntymään muiden ohjelmien, esimerkiksi alueellisten rakennerahastojen,
puoleen.
Sisäasioiden
pääosaston kahden ohjelman, rikosten ennaltaehkäisyä ja torjuntaa käsittelevän
ohjelman (ISEC) sekä terrorismin ja muiden turvallisuuteen liittyvien riskien
ennaltaehkäisyä ja torjuntavalmiutta ja niiden seurausten hallintaa
käsittelevän ohjelman (CIPS)[48]
väliarvioinnissa todetaan, että Tulli- ja Fiscalis-ohjelmien hallintomalli
tarjoaa erittäin lupaavan mahdollisuuden ISEC- ja CIPS-ohjelmien hallinnoinnin
parantamista varten, sillä hallintomallilla voidaan vastata operatiivisiin
tarpeisiin ripeästi ja joustavasti[49].

Euroopan
laajuisten tietotekniikkajärjestelmien selkäranka on CCN/CSI-verkko,
jota myös OLAF käyttää sääntöjenvastaisuuksia ja petoksia koskevien tietojen
vaihtamiseen ja tallentamiseen. Näin molemmat pääosastot saavat mittakaavaetua.

1.6.                
Toiminnan ja sen rahoitusvaikutusten kesto 

X Ehdotuksen/aloitteen mukaisen toiminnan
kesto on rajattu. 
–     
¨  Ehdotuksen/aloitteen mukainen toiminta alkaa 1.1.2014 ja päättyy
31.12.2020. 
–     
¨  Rahoitusvaikutukset alkavat vuonna 2014 ja päättyvät vuonna 2023
(vuosina 2021–2023 vain maksumäärärahoja)
¨ Ehdotuksen/aloitteen mukaisen toiminnan
kestoa ei ole rajattu.
–     
Käynnistysvaihe alkaa vuonna VVVV ja päättyy vuonna
VVVV,
–     
minkä jälkeen toteutus täydessä laajuudessa.

1.7.                
Hallinnointitapa (hallinnointitavat)[50] 

X komissio hallinnoi suoraan keskitetysti.

¨ välillinen keskitetty hallinnointi, jossa täytäntöönpanotehtäviä on siirretty
¨         toimeenpanovirastoille
¨         yhteisöjen perustamille elimille[51]
¨         kansallisille julkisoikeudellisille elimille tai julkisen
palvelun tehtäviä hoitaville elimille
¨         henkilöille, joille on annettu tehtäväksi toteuttaa Euroopan
unionista tehdyn sopimuksen V osaston mukaisia erityistoimia ja jotka
nimetään varainhoitoasetuksen 49 artiklan mukaisessa perussäädöksessä
¨ hallinnointi yhteistyössä jäsenvaltioiden kanssa 
¨ hajautettu hallinnointi yhteistyössä kolmansien maiden kanssa 
¨ hallinnointi yhteistyössä kansainvälisten järjestöjen kanssa (tarkennettava)
Jos käytetään useampaa
kuin yhtä hallinnointitapaa, huomautuksille varatussa kohdassa olisi annettava
lisätietoja.
Huomautukset: 
/

2.                      
HALLINNOINTI 
2.1.                
Seuranta- ja raportointisäännöt 

Ilmoitetaan sovellettavat
aikavälit ja edellytykset
Ohjelman toimien seurannan tarkoituksena on
varmistaa, että ohjelman täytäntöönpanoa koskevia sääntöjä ja menettelyjä on
sovellettu asianmukaisesti (tarkastustoiminto). Yhteisiä toimia koskevia
esityksiä seurataan pysyvästi WWW-tietokannan eli toiminnan raportointivälineen
Activity Reporting Toolin (ART) avulla. Tietokantaan on tallennettu esitykset
ja niitä vastaavat toimet. Samalla välineellä voivat myös ohjelmasta
myönnettyjen avustusten saajat eli jäsenvaltioiden tulli-/verohallinnot
raportoida internetin kautta menot, joita avustuksesta on rahoitettu yhteisiin
toimiin osallistumista varten. Vuosittain jäsenvaltiot lähettävät komissiolle
rahoituskertomuksen ART:n avulla.
Hankinnan
kautta rahoitettavaan tietoteknisten valmiuksien ja koulutusvalmiuksien
kehittämistoimintaan sovelletaan tavanomaisia raportointi- ja
seurantasäännöksiä. 
Ohjelmasta
tehdään kaksi arviointia. Väliarvioinnin tulokset saadaan vuoden 2018
puoliväliin mennessä ja ohjelman loppuarvioinnin tulokset vuoden 2021 lopulla.
Ohjelman pääasiallisina edunsaajina jäsenvaltiot huolehtivat suuresta osasta
tiedonkeruuta tuottamalla tietoa joko yksittäisistä välineistä (pääasiassa
ART:n välityksellä) tai ohjelman laajemmasta vaikutuksesta (joko osallistumalla
tunnettuuden mittaushankkeisiin tai julkaisemalla kertomuksia). 
Tähän
mennessä nykyisten ohjelmien arvioinnit on suunnattu pääasiassa ohjelman
tärkeimmille intressitahoille eli tulli-/veroviranomaisille ja niiden
asiantuntijoille, jotka ovat ohjelman kohderyhmää. On kuitenkin tärkeää kuulla
myös ohjelman ulkopuolisia intressitahoja (esimerkiksi talouden toimijoita) ja
saada selville, millaisia vaikutuksia ohjelmalla on ollut heihin ja missä
määrin esimerkiksi tulli-/verohallintojen välisestä kohentuneesta yhteistyöstä
on ollut heille hyötyä. Tämän vuoksi tämä epäsuoria vaikutuksia koskeva
ulottuvuus on päätetty ottaa jatkossa mukaan ohjelman arviointiin.

2.2.                
Hallinnointi- ja valvontajärjestelmä 
2.2.1.          
Todetut riskit 

Ohjelman
täytäntöönpanon mahdolliset riskit liittyvät seuraaviin seikkoihin:
–              
Jäsenvaltioiden ja ehdokasmaiden muodostaman
yhteenliittymän kanssa solmitun avustussopimuksen täytäntöönpano. Riskitasoa
pidetään vähäisenä, sillä avustusten saajat kuuluvat osallistujamaiden
julkishallintoon.
Ohjelman
puitteissa tehtyjen hankintasopimusten täytäntöönpano. Riskejä ovat esimerkiksi
seuraavat:
–              
jäsenvaltiot ilmoittavat kuluja toimista, joita ei
hyväksytä ohjelman puitteissa 
–              
jäsenvaltiot ilmoittavat samat kulut kahdesti
–              
hankintasääntöjä ei noudateta
–              
korvauksen maksaminen tuloksesta, jota ei ole
olemassakaan.

2.2.2.          
Valvontamenetelmä(t) 

Sovellettavan
valvontastrategian keskeiset elementit ovat seuraavat:
Hankintasopimuksissa: 
Sovelletaan varainhoitoasetuksissa määriteltyjä valvontamenetelmiä. Hankintasopimuksia laadittaessa sovelletaan aina komission yksiköiden
vakiintuneita maksunvarmennusmenettelyjä ja kiinnitetään huomiota
sopimusvelvoitteisiin sekä moitteettomaan varainhoitoon ja yleiseen hallintoon.
Kaikissa komission ja edunsaajien välillä tehdyissä sopimuksissa mainitaan petoksentorjuntakeinot
(valvonta, raportointi jne.). Jokaisen yksittäisen sopimuksen perustana ovat
laaditut yksityiskohtaiset ohjesäännöt. Hyväksymismenettelyssä noudatetaan
ehdottomasti verotuksen ja tulliliiton pääosaston TEMPO-menetelmää: tulokset
käydään läpi, niitä muutetaan tarvittaessa ja lopuksi ne hyväksytään (tai
hylätään) erikseen. Yhtään laskua ei makseta ilman hyväksymiskirjettä. 
Hankintojen tekninen todentaminen
Verotuksen
ja tulliliiton pääosasto tarkistaa tulokset ja valvoo toimeksisaajien toimintaa
ja niiden tuottamia palveluja. Pääosasto tekee toimeksisaajilleen myös
säännöllisiä turvallisuus- ja laaduntarkastuksia. Laaduntarkastuksilla
todennetaan, vastaavatko toimeksisaajien menettelyt tosiasiassa niiden
laatusuunnitelmissa määriteltyjä sääntöjä ja menettelyjä.
Turvallisuustarkastuksissa keskitytään yksittäisiin prosesseihin, menettelyihin
ja järjestelyihin. 
Avustukset
Ohjelman
edunsaajien (jäsenvaltioiden ja ehdokasmaiden tullihallinnot)
allekirjoittamassa avustussopimuksessa määritellään ehdot, joita sovelletaan
avustukseen kuuluvien toimien rahoittamiseen. Sopimuksessa on myös
valvontamenetelmiä koskeva kohta. Kaikki ohjelmaan osallistuvat hallinnot ovat
sitoutuneet kunnioittamaan kuluasioissa komission rahoitusta ja hallintoa
koskevia sääntöjä.
Toimet,
joihin osallistumista edunsaajat voivat rahoittaa avustuksella, on lueteltu
WWW-tietokannassa (Activity Reporting Tool ART). Jäsenvaltiot ilmoittavat
kulunsa samassa tietokannassa, jossa on useita virheiden syntymisen
mahdollisuutta vähentäviä tarkistusmenetelmiä. Jäsenvaltiot voivat esimerkiksi
ilmoittaa kuluja vain sellaisista toimista, joihin niitä on pyydetty
osallistumaan, ja ilmoituksen voi tehdä vain kerran. Ilmoitusjärjestelmään
sisäänrakennettujen tarkistusmenetelmien lisäksi verotuksen ja tulliliiton
pääosasto tarkastaa paperiasiakirjoja ja tekee tarkastuksia paikan päällä
otosperiaatteella. Tällä valvontastrategialla pystytään pitämään edunsaajille
aiheutuva hallinnollinen rasitus mahdollisimman vähäisenä ja osoitettuihin
määrärahoihin sekä havaittuihin riskeihin nähden oikeasuhteisena. 
Edellä
mainittujen valvontatoimenpiteiden lisäksi verotuksen ja tulliliiton pääosasto
tekee tavanomaista varainhoidon valvontaa: 
Sitoumusten ennakkovarmennus: 
Kaikki
verotuksen ja tulliliiton pääosaston sitoumukset todentaa henkilöstö- ja
rahoitusosaston päällikkö. Näin sidotuista varoista 100 % on
ennakkovarmennuksen piirissä. Tällä menettelyllä voidaan varmistua
rahaliikenteen laillisuudesta ja sääntöjenmukaisuudesta.
Maksujen ennakkovarmennus: 
Kaikista
menoluokista valitaan viikoittain satunnaisesti ainakin yksi maksu, jolle
henkilöstö- ja rahoitusosaston päällikkö tekee ennakkovarmennuksen.
Kattavuudelle ei aseteta tavoitetta, sillä tämän varmennuksen tarkoituksena on
tarkastaa maksuja satunnaisesti ja todentaa, että kaikki maksut on käsitelty
vaatimusten mukaisesti. Muut maksut käsitellään päivittäin voimassa olevia
sääntöjä noudattaen.
Edelleenvaltuutettujen tulojen ja menojen hyväksyjien vakuutukset: 
Kaikki
edelleenvaltuutetut tulojen ja menojen hyväksyjät allekirjoittavat kyseisen
vuoden toimintakertomusta tukevat vakuutukset. Nämä vakuutukset kattavat
ohjelman puitteissa tehdyt toimet. Edelleenvaltuutetut tulojen ja menojen
hyväksyjät vakuuttavat, että talousarvion täytäntöönpanoon liittyvät toimet on
hoidettu moitteettoman varainhoidon periaatteiden mukaisesti, että käytössä
olevilla hallinnointi- ja valvontajärjestelmillä on saatu tyydyttävä varmuus
rahaliikenteen laillisuudesta ja sääntöjenmukaisuudesta ja että näihin toimiin
liittyvät riskit on tunnistettu ja ilmoitettu ja että niiden lieventämiseksi on
ryhdytty toimeen. 
Valvontatoimien
avulla verotuksen ja tulliliiton pääosasto voi riittävällä tavalla varmistua
menojen laadusta ja sääntöjenmukaisuudesta ja vähentää sääntöjen noudattamatta
jättämisestä aiheutuvaa riskiä. Arvioinnin tarkkuus on yhteisille toimille
tasolla kolme[52]
ja hankintasopimuksille tasolla neljä[53].
Edellä mainitun tarkastusstrategian toimet vähentävät mahdolliset riskit
käytännössä nollaan, ja niillä tavoitetaan kaikki edunsaajat. Kaikki riskejä
vielä tästä vähentävät lisätoimet aiheuttaisivat suhteettoman suuria
kustannuksia, minkä vuoksi niitä ei suunnitella. Verotuksen ja tulliliiton
pääosasto katsoo, että nykyisen ja ehdotetun ohjelman välillä ei tarkastusten
näkökulmasta ole eroa, ja se soveltaa samaa tarkastusstrategiaa myös vuoden
2020 ohjelmaan. Edellä selostetun valvontastrategian täytäntöönpanoon liittyvät
kustannukset ovat vain 2,60 % talousarviosta, ja niiden odotetaan pysyvän
samalla tasolla. 
Ohjelman valvontastrategian katsotaan tehokkaasti rajoittavan sääntöjen
noudattamatta jättämisestä aiheutuvaa riskiä lähes nollaan, ja sen katsotaan
olevan ohjelmaan liittyviin riskeihin verrattuna oikeasuhteinen. 

2.3.                
Toimenpiteet petosten ja sääntöjenvastaisuuksien
ehkäisemiseksi 

Ilmoitetaan käytössä
olevat ja suunnitellut torjunta- ja suojatoimenpiteet
Kaikkien
asetuksiin perustuvien valvontamekanismien soveltamisen lisäksi verotuksen ja
tulliliiton pääosasto aikoo laatia komission uuden, 24. kesäkuuta 2011
hyväksytyn petostentorjuntastrategian (CAFS) mukaisen strategian, jolla
varmistetaan muun muassa se, että pääosaston petostentorjuntaan liittyvät
valvontatoimet ovat täysin CAFS:n mukaisia ja että sen petosriskin hallinnassa
käytettävällä lähestymistavalla pystytään havaitsemaan alueita, joilla petosten
riski on olemassa, ja reagoimaan asianmukaisesti. Tarvittaessa perustetaan
verkostoitumisryhmiä ja kehitetään FISCUS-ohjelmaan liittyvien petosten
analysointiin tarkoitettuja tietoteknisiä välineitä.

3.                      
EHDOTUKSEN/ALOITTEEN ARVIOIDUT RAHOITUSVAIKUTUKSET 
3.1.                
Kyseeseen tulevat monivuotisen rahoituskehyksen
otsakkeet ja menopuolen budjettikohdat 

·      Talousarviossa jo olevat budjettikohdat 
Monivuotisen rahoituskehyksen otsakkeiden ja
budjettikohtien mukaisessa järjestyksessä
 Moniv. rahoitus­kehyksen otsake || Budjettikohta || Määräraha­laji || Rahoitusosuudet 
 Numero [Nimi………………………...………………] || JM/EI-JM[54] || EFTA-mailta[55] || ehdokas­mailta[56] || kolman­silta mailta || varainhoito­asetuksen 18 artiklan 1 kohdan aa alakohdassa tarkoitetut rahoitusosuudet 
   ||   ||   ||   ||   ||   ||   
·      Uudet perustettaviksi esitetyt budjettikohdat 
Monivuotisen
rahoituskehyksen otsakkeiden ja budjettikohtien mukaisessa järjestyksessä
 Moniv. rahoitus­kehyksen otsake || Budjettikohta || Määräraha­laji || Rahoitusosuudet 
 Numero [Nimi………………………………………] || JM/EI-JM || EFTA-mailta || ehdokas­mailta || kolman­silta mailta || varainhoito­asetuksen 18 artiklan 1 kohdan aa alakohdassa tarkoitetut rahoitusosuudet 
 1 || 14.04.03 – FISCUS (ohjelman tullia koskeva osa)   || JM || EI || KYLLÄ || EI || EI 
 1 || 14.04.04 – FISCUS (ohjelman verotusta koskeva osa) || JM || EI || KYLLÄ || EI || EI 
 1 || 14.01.04.05 FISCUS – Hallintomenot || EI-JM || EI || EI || EI || EI 

3.2.                
Arvioidut vaikutukset menoihin[57]
3.2.1.          
Yhteenveto arvioiduista vaikutuksista menoihin 

Menot, jotka liittyvät uuden eurooppalaisen
tietotekniikkajärjestelmän mahdolliseen käyttöönottoon, jos
finanssitransaktioveroa koskevan ehdotuksen täytäntöönpano tällaista
edellyttää, eivät sisälly FISCUS-ohjelman talousarvioon, koska
finanssitransaktioveroa koskeva ehdotus on vielä alkuvaiheessaan.
milj. euroa (kolmen desimaalin tarkkuudella)
 Monivuotisen rahoituskehyksen otsake: || 1 || Älykäs ja osallistava kasvu 
 PO: Verotus ja tulliliitto ||   ||   || vuosi 2014 || vuosi 2015 || vuosi 2016 || vuosi 2017 || vuosi 2018 || vuosi 2019 || vuosi 2020 || vuodet 2021–2023 || YHTEENSÄ 
  Toimintamäärärahat ||   ||   
 14.0403 || Sitoumukset || (1) || 71,300 || 73,400 || 75,500 || 77,600 || 79,800 || 82,100 || 84,300 ||   || 544,000 
 Maksut || (2) || 14,260 || 46,765 || 62,390 || 67,740 || 69,650 || 71,625 || 73,645 || 137,925 || 544,000 
 14.0404 || Sitoumukset || (1a) || 33,100 || 33,100 || 33,100 || 33,200 || 33,200 || 33,200 || 33,300 ||   || 232,200 
 Maksut || (2a) || 9,268 || 24,163 || 27,473 || 29,818 || 29,863 || 29,873 || 29,908 || 51,834 || 232,200 
 Tiettyjen ohjelmien määrärahoista katettavat hallintomäärärahat[58] ||   ||   
 14.010405 ||   || (3) || 0,200 || 0,200 || 0,200 || 0,200 || 0,200 || 0,200 || 0,200 ||   || 1,400 
 Verotuksen ja tulliliiton PO:n määrärahat YHTEENSÄ || Sitoumukset || = 1+1(a)+3 || 104,600 || 106,700 || 108,800 || 111,000 || 113,200 || 115,500 || 117,800 ||   || 777,600 
 Maksut || = 2+2(a)+3 || 23,728 || 71,128 || 90,063 || 97,758 || 99,713 || 101,698 || 103,753 || 189,759 || 777,600 
  Toimintamäärärahat YHTEENSÄ || Sitoumukset || (4) || 104,400 || 106,500 || 108,600 || 110,800 || 113,000 || 115,300 || 117,600 ||   || 776,200 
 Maksut || (5) || 23,528 || 70,928 || 89,863 || 97,558 || 99,513 || 101,498 || 103,553 || 189,759 || 776,200 
  Tiettyjen ohjelmien määrärahoista katettavat hallintomäärärahat YHTEENSÄ || (6) || 0,200 || 0,200 || 0,200 || 0,200 || 0,200 || 0,200 || 0,200 ||   || 1,400 
 Monivuotisen rahoituskehyksen OTSAKKEESEEN 1 kuuluvat määrärahat YHTEENSÄ || Sitoumukset || =4+ 6 || 104,600 || 106,700 || 108,800 || 111,000 || 113,200 || 115,500 || 117,800 ||   || 777,600 
 Maksut || =5+ 6 || 23,728 || 71,128 || 90,063 || 97,758 || 99,713 || 101,698 || 103,753 || 189,759 || 777,600 
 Monivuotisen rahoituskehyksen otsake: || 5 || Hallintomenot 
milj. euroa (kolmen desimaalin tarkkuudella)
   ||   ||   || vuosi 2014 || vuosi 2015 || vuosi 2016 || vuosi 2017 || vuosi 2018 || vuosi 2019 || vuosi 2020 || YHTEENSÄ 
 PO: Verotus ja tulliliitto || 
  Henkilöresurssit || 15,069 || 15,069 || 15,069 || 15,069 || 15,069 || 15,069 || 15,069 || 153,483 
  Muut hallintomenot || 0,610 || 0,610 || 0,610 || 0,610 || 0,610 || 0,610 || 0,610 || 4,270 
 Verotuksen ja tulliliiton PO YHTEENSÄ ||   || 15,679 || 15,679 || 15,679 || 15,679 || 15,679 || 15,679 || 15,679 || 109,753 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 15,679 || 15,679 || 15,679 || 15,679 || 15,679 || 15,679 || 15,679 || 109,753 
   ||   ||   || vuosi 2014 || vuosi 2015 || vuosi 2016 || vuosi 2017 || vuosi 2018 || vuosi 2019 || vuosi 2020 || vuodet 2021–2023 || YH­TEENSÄ 
 Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 120,279 || 122,379 || 124,479 || 126,679 || 128,879 || 131,179 || 133,479 ||   || 887,353 
 Maksut || 39,407 || 86,807 || 105,742 || 113,437 || 115,392 || 117,377 || 119,432 || 189,759 || 887,353 
Arvioidut
vaikutukset toimintamäärärahoihin 
–     
X  Ehdotus/aloite edellyttää toimintamäärärahoja
seuraavasti:
Maksusitoumusmäärärahat, milj. euroa (kolmen
desimaalin tarkkuudella)
 Tavoitteet ja tuotokset   ò ||   ||   || 2014 || 2015 || 2016 || 2017 || 2018 || 2019 || 2020 || YHTEENSÄ 
 TUOTOKSET 
 Tyyppi[59] || Keski-määr. kustan­nukset || Luku­määrä || Kustan­nus || Lu­ku­mää­rä || Kustan­nus || Lu­ku­mää­rä || Kustan­nus || Lu­ku­mää­rä || Kustan­nus || Lu­ku­mää­rä || Kustan­nus || Lu­ku­mää­rä || Kustan­nus || Lu­ku­mää­rä || Kustan­nus || Luku­määrä yhteensä || Kustannuk­set yhteensä 
 Yleinen tavoite: Sisämarkkinoiden lujittaminen parantamalla tulliliittoa ja verotusjärjestelmiä osallistujamaiden, niiden tulli- ja verohallintojen ja virkamiesten sekä ulkopuolisten asiantuntijoiden välisen yhteistyön kautta 
 Tulliala ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Tieto­teknisten valmiuksien kehittäminen || Tieto­tekniikka­sopimusten määrä ||   || Noin 30 || 57,000 ||   || 59,100 ||   || 61,200 ||   || 63,300 ||   || 65,500 ||   || 67,800 ||   || 70,000 ||   || 443,900 
 Yhteiset toimet || Järjestettyjen tapahtumien määrä ||   || Noin 450 || 11,500 ||   || 11,500 ||   || 11,500 ||   || 11,500 ||   || 11,500 ||   || 11,500 ||   || 11,500 ||   || 80,500 
 Inhimillisten valmiuksien kehittäminen || Koulutusten määrä ||   ||   || 800 ||   || 800 ||   || 2,800 ||   || 2,800 ||   || 2,800 ||   || 2,800 ||   || 2,800 ||   || 19,600 
 Tulliala yhteensä ||   || 71,300 ||   || 73,400 ||   || 75,500 ||   || 77,600 ||   || 79,800 ||   || 82,100 ||   || 84,300 ||   || 544,000 
 Veroala ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Tieto­teknisten valmiuksien kehittäminen ||   ||   ||   || 23,300 ||   || 23,300 ||   || 23,300 ||   || 23,300 ||   || 23,300 ||   || 23,300 ||   || 23,300 ||   || 163,100 
 Yhteiset toimet || Järjestettyjen tapahtumien määrä ||   || Noin 260 || 8,500 ||   || 8,500 ||   || 8,500 ||   || 8,500 ||   || 8,500 ||   || 8,500 ||   || 8,500 ||   || 59,500 
 Inhimillisten valmiuksien kehittäminen || Koulutusten määrä ||   ||   || 1,300 ||   || 1,300 ||   || 1,400 ||   || 1,400 ||   || 1,400 ||   || 1,400 ||   || 1,500 ||   || 9,600 
 Veroala yhteensä ||   || 33,100 ||   || 33,100 ||   || 33,100 ||   || 33,200 ||   || 33,200 ||   || 33,20 ||   || 33,300 ||   || 232,200 
 KUSTANNUKSET YHTEENSÄ ||   || 104,400 ||   || 106,500 ||   || 108,600 ||   || 110,800 ||   || 113,000 ||   || 115,300 ||   || 117,600 ||   || 776,200 

3.2.2.          
Arvioidut vaikutukset hallintomäärärahoihin
3.2.2.1.    
Tiivistelmä 

–     
X  Ehdotus/aloite edellyttää hallintomäärärahoja
seuraavasti:
milj. euroa (kolmen
desimaalin tarkkuudella)
   || vuosi 2014 || vuosi 2015 || vuosi 2016 || vuosi 2017 || vuosi 2018 || vuosi 2019 || vuosi 2020 || YHTEEN­SÄ 
 Monivuotisen rahoituskehyksen OTSAKE 5 ||   ||   ||   ||   ||   ||   ||   ||   
 Henkilöresurssit || 15,069 || 15,069 || 15,069 || 15,069 || 15,069 || 15,069 || 15,069 || 105,483 
 Muut hallintomenot || 0,610 || 0,610 || 0,610 || 0,610 || 0,610 || 0,610 || 0,610 || 4,270 
 Monivuotisen rahoituskehyksen OTSAKE 5, välisumma || 15,679 || 15,679 || 15,679 || 15,679 || 15,679 || 15,679 || 15,679 || 109,753 
 Monivuotisen rahoituskehyksen OTSAKKEESEEN 5 sisältymättömät[60] ||   ||   ||   ||   ||   ||   ||   ||   
 Henkilöresurssit || p.m. || p.m. || p.m. || p.m. || p.m. || p.m. || p.m. || p.m. 
 Muut hallintomenot || p.m. || p.m. || p.m. || p.m. || p.m. || p.m. || p.m. || p.m. 
 Monivuotisen rahoituskehyksen OTSAKKEESEEN 5 sisältymättömät, välisumma || p.m. || p.m. || p.m. || p.m. || p.m. || p.m. || p.m. || p.m. 
 YHTEENSÄ || 15,679 || 15,679 || 15,679 || 15,679 || 15,679 || 15,679 || 15,679 || 109,753 

3.2.2.2.    
Henkilöresurssien arvioitu tarve 

–     
X  Ehdotus/aloite edellyttää henkilöresursseja
seuraavasti:
arvio kokonaislukuina (tai enintään yhden
desimaalin tarkkuudella)
   || vuosi 2014 || vuosi 2015 || vuosi 2016 || vuosi 2017 || vuosi 2018 || vuosi 2019 || vuosi 2020 
  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) 
 14 01 01 01 (päätoimipaikka ja komission edustustot EU:ssa) || 97 || 97 || 97 || 97 || 97 || 97 || 97 
 14 01 01 02 (edustustot EU:n ulkopuolella) || p.m. || p.m. || p.m. || p.m. || p.m. || p.m. || p.m. 
 14 01 05 01 (epäsuora tutkimustoiminta) || p.m. || p.m. || p.m. || p.m. || p.m. || p.m. || p.m. 
 10 01 05 01 (suora tutkimustoiminta) || p.m. || p.m. || p.m. || p.m. || p.m. || p.m. || p.m. 
  Ulkopuolinen henkilöstö[61] (kokoaikaiseksi muutettuna) 
 14 01 02 01 (kokonaismäärärahoista katettavat sopimussuhteiset toimihenkilöt, vuokrahenkilöstö, väliaikaiset toimihenkilöt ja kansalliset asiantuntijat) || 26 || 26 || 26 || 26 || 26 || 26 || 26 
 14 01 02 02 (sopimussuhteiset ja paikalliset toimihenkilöt, vuokrahenkilöstö, nuoremmat asiantuntijat ja kansalliset asiantuntijat EU:n ulkopuolisissa edustustoissa) || p.m. || p.m. || p.m. || p.m. || p.m. || p.m. || p.m. 
 14 01 04 05 [62] || – päätoimipaikassa[63] || p.m. || p.m. || p.m. || p.m. || p.m. || p.m. || p.m. 
 – EU:n ulkop. edustustoissa || p.m. || p.m. || p.m. || p.m. || p.m. || p.m. || p.m. 
 14 01 05 02 (epäsuora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) || p.m. || p.m. || p.m. || p.m. || p.m. || p.m. || p.m. 
 10 01 05 02 (suora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) || p.m. || p.m. || p.m. || p.m. || p.m. || p.m. || p.m. 
 Muu budjettikohta (mikä?) || p.m. || p.m. || p.m. || p.m. || p.m. || p.m. || p.m. 
 YHTEENSÄ || 123 || 123 || 123 || 123 || 123 || 123 || 123 
14 viittaa kyseessä olevaan toimintalohkoon
eli talousarvion osastoon.
Henkilöresurssien tarve
katetaan toimen hallinnointiin jo osoitetulla pääosaston henkilöstöllä ja/tai
pääosastossa toteutettujen henkilöstön uudelleenjärjestelyjen tuloksena
saadulla henkilöstöllä sekä tarvittaessa sellaisilla lisäresursseilla, jotka
toimea hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa.
Kuvaus henkilöstön
tehtävistä:
 Virkamiehet ja väliaikaiset toimihenkilöt || Ohjelman hallinnointiin liittyvät toimet suppeassa merkityksessä[64] sekä ohjelman täytäntöönpanoon liittyvät toimet, kuten opinnot ja eurooppalaisten tietotekniikkajärjestelmien kehitystyö, ylläpitäminen ja käyttäminen   
 Ulkopuolinen henkilöstö || Ohjelman täytäntöönpanoon liittyvien toimien, kuten opintojen ja eurooppalaisten tietotekniikkajärjestelmien kehitystyön, ylläpitämisen ja käyttämisen avustaminen 

3.2.3.          
Yhteensopivuus nykyisen monivuotisen
rahoituskehyksen kanssa 

–     
X  Ehdotus/aloite on nykyisen monivuotisen
rahoituskehyksen mukainen.

3.2.4.          
Ulkopuolisten tahojen osallistuminen rahoitukseen

–     
Ehdotuksen/aloitteen rahoittamiseen ei osallistu ulkopuolisia
tahoja. 
Arvioidut vaikutukset tuloihin 
–     
X  Ehdotuksella/aloitteella ei ole vaikutuksia
tuloihin.
[1]               KOM(2011) 500 lopullinen, 29.6.2011, Eurooppa
2020 ‑strategiaa tukeva talousarvio.
[2]               KOM(2010) 2020 lopullinen, 3.3.2010: Älykkään,
kestävän ja osallistavan kasvun strategia.
[3]               Vuonna 2010 noin 12,3 prosenttia (15,7 miljardia euroa)
EU:n talousarviosta oli lähtöisin perinteisistä omista varoista.
Budjettipääosaston laatima jäsenvaltioiden tullivalvontastrategioita koskeva
erityiskertomus, s. 3.
[4]               Fiscalis
2013 ‑ohjelman väliarviointi: http://ec.europa.eu/taxation_customs/resources/documents/common/publications/studies/fiscalis2013_mid_term_report_en.pdf
Tulli 2013 ‑ohjelman väliarviointi:
http://ec.europa.eu/taxation_customs/resources/documents/common/publications/studies/customs2013_mid_term_report_en.pdf
[5]               Deloitte:
The future business architecture for the Customs Union and Cooperative Model
in the Taxation Area in Europe (tulliliiton tuleva
liiketoiminta-arkkitehtuuri sekä Euroopan verotusalueen yhteistyömalli). 
[6]               Pöytäkirja
yhdeksännestä Fiscalis-komitean kokouksesta 3.5.2011 sekä pöytäkirja
yhdeksännestä tullikomitean kokouksesta 11.4.2011.
[7]               Nimenä aiemmin Euroopan laajuiset tietojärjestelmät
(Trans-European IT systems).
[8]               EUVL L 55, 28.2.2011, s. 13.
[9]               The
Evaluation Partnership: Customs 2013 midterm evaluation (Tulli 2013 ‑ohjelman
väliarviointi), s. 72–80 ja Ramboll: Fiscalis 2013 ‑ohjelman
väliarviointi, kohdat 268–305.
[10]             KOM(2010) 245 lopullinen/2, Euroopan
digitaalistrategia.
[11]             KOM(2010) 546 , 6.10.2010, Eurooppa 2020 ‑strategian
lippulaivahanke – Innovaatiounioni.
[12]             KOM(2010) 682, 23.11.2010, Uuden osaamisen ja
työllisyyden ohjelma.
[13]             KOM(2010) 614, Eurooppa 2020 ‑strategian
lippulaivahanke – Yhdennetty teollisuuspolitiikka.
[14]             KOM(2011) 0206 lopullinen.
[15]             KOM(2011) 287, Teollis- ja tekijänoikeuksien
sisämarkkinat – Luovuuden ja innovoinnin kannustaminen talouskasvun,
laadukkaiden työpaikkojen ja ensiluokkaisten tuotteiden ja palvelujen
tarjoamiseksi Euroopassa.
[16]             KOM(2010) 612, Kauppa, kasvu ja
maailmanpolitiikka: Kauppapolitiikka Eurooppa 2020 ‑strategian
kulmakivenä.
[17]             KOM(2010) 673 lopullinen, 22.11.2010: Komission
tiedonanto Euroopan parlamentille ja neuvostolle – EU:n sisäisen turvallisuuden
strategian toteuttamissuunnitelma: viisi askelta kohti turvallisempaa Eurooppaa.
[18]             KOM(2010) 171 lopullinen, 20.4.2010: Komission
tiedonanto Euroopan parlamentille, neuvostolle, Euroopan talous- ja
sosiaalikomitealle ja alueiden komitealle – Vapauden, turvallisuuden ja
oikeuden alueen toteuttaminen EU:n kansalaisten hyväksi: Toimintasuunnitelma
Tukholman ohjelman toteuttamiseksi.
[19]             EUVL C , , s. .
[20]             KOM(2011) 500 lopullinen, I osa.
[21]             KOM(2010)
2020.
[22]             EUVL
L 347, 11.12.2006, s. 1.
[23]             EYVL
L 316, 31.10.1992, s. 21. 
[24]             EUVL
L 176, 5.7.2011, s. 24.
[25]             EUVL
L 283, 31.10.2003, s. 51.
[26]             EUVL L 84, 31.3.2010, s. 1.
[27]             KOM(2004) 373.
[28]             Täydennetään myöhemmin.
[29]             KOM(2010) 700.
[30]             EUVL
L 55, 28.2.2011, s. 13.
[31]             EUVL
L 330, 15.12.2007, s. 1.
[32]             EUVL
L 154, 14.6.2007, s. 25.
[33]             EYVL
L 292, 15.11.1996, s. 2.
[34]             ABM: toimintoperusteinen johtaminen; ABB:
toimintoperusteinen budjetointi.
[35]             Sellaisina kuin nämä on määritelty varainhoitoasetuksen
49 artiklan 6 kohdan a ja b alakohdassa.
[36]             KOM(2010) 2020 lopullinen, 3.3.2010: Älykkään, kestävän
ja osallistavan kasvun strategia.
[37]             KOM(2010) 245 lopullinen/2, Euroopan
digitaalistrategia.
[38]             KOM(2010) 546, 6.10.2010, Eurooppa 2020 ‑strategian
lippulaivahanke Innovaatiounioni.
[39]             KOM(2010) 614, Eurooppa 2020 ‑strategian
lippulaivahanke Yhdennetty teollisuuspolitiikka.
[40]             KOM(2011) 206 lopullinen.
[41]             Neuvosto hyväksynyt vuonna 2008 (EUVL C 253, 4.10.2008, s.
1).
[42]             SEC(2011) 467 lopullinen, 13.4.2011. Katsaus
sisämarkkinoiden toimenpidepakettia koskevasta tiedonannosta tehdystä
kuulemisesta saatuihin vastauksiin.
[43]             http://ec.europa.eu/taxation_customs/resources/documents/customs/customs_controls/counterfeit_piracy/
statistics/statistics_2010.pdf.
[44]             Budjettipääosaston aihekohtainen kertomus
tullivalvontastrategiasta jäsenvaltioissa perinteisten omien varojen
tarkastuksen näkökulmasta, s. 3.
[45]             KOM(2010) 612: Kauppa, kasvu ja maailmanpolitiikka,
s. 12.
[46]             KOM(2010) 673 lopullinen, 22.11.2010: Komission
tiedonanto Euroopan parlamentille ja neuvostolle – EU:n sisäisen turvallisuuden
strategian toteuttamissuunnitelma: viisi askelta kohti turvallisempaa Eurooppaa.
[47]             KOM(2010) 171 lopullinen, 20.4.2010: Komission
tiedonanto Euroopan parlamentille, neuvostolle, Euroopan talous- ja
sosiaalikomitealle ja alueiden komitealle – Vapauden, turvallisuuden ja
oikeuden alueen toteuttaminen EU:n kansalaisten hyväksi: Toimintasuunnitelma
Tukholman ohjelman toteuttamiseksi.
[48]             KOM(2005) 124, 6.4.2005; ohjelman talousarvion koko
vuosien 2007–2013 rahoituskehyksessä on 745 miljoonaa euroa.
[49]             Rikosten ennaltaehkäisyä ja torjuntaa sekä terrorismin ja
muiden turvallisuuteen liittyvien riskien ennaltaehkäisyä ja torjuntavalmiutta
ja niiden seurausten hallintaa käsittelevien ohjelmien arviointi,
KOM(1991) 341.
[50]             Kuvaukset eri hallinnointitavoista ja viittaukset
varainhoitoasetukseen ovat saatavilla budjettipääosaston verkkosivuilla
osoitteessa http://www.cc.cec/budg/man/budgmanag/budgmanag_en.html
[51]             Sellaisina kuin nämä on määritelty varainhoitoasetuksen
185 artiklassa.
[52]             Tarkastustoimien tarkkuuden taso kolme: tarkastus, jossa
viitataan täysin riippumattomiin vahvistaviin tietoihin.
[53]             Tarkastustoimien tarkkuuden taso neljä: tarkastus, jossa
tarkastellaan menettelyn senhetkisessä vaiheessa käytössä olevia
tausta-asiakirjoja ja viitataan niihin.
[54]             JM = Jaksotetut määrärahat; EI-JM = jaksottamattomat
määrärahat.
[55]             EFTA: Euroopan vapaakauppaliitto. 
[56]             Ehdokasmaat ja soveltuvin osin Länsi-Balkanin mahdolliset
ehdokasmaat.
[57]             Menot on ilmaistu nykyhintoina.
[58]             Tekninen ja/tai hallinnollinen apu sekä EU:n ohjelmien
ja/tai toimien toteuttamiseen liittyvät tukimenot (entiset BA-budjettikohdat),
epäsuora ja suora tutkimustoiminta.
[59]             Tuotokset ovat tuloksena olevia tuotteita ja palveluja
(esim. rahoitettujen opiskelijavaihtojen määrä tai rakennetut tiekilometrit).
[60]             Tekninen ja/tai hallinnollinen apu sekä EU:n ohjelmien
ja/tai toimien toteuttamiseen liittyvät tukimenot (entiset BA-budjettikohdat),
epäsuora ja suora tutkimustoiminta.
[61]             Sopimussuhteiset toimihenkilöt, vuokrahenkilöstö,
nuoremmat asiantuntijat EU:n ulkopuolisissa edustustoissa, paikalliset
toimihenkilöt ja kansalliset asiantuntijat. 
[62]             Toimintamäärärahoista katettavan ulkopuolisen henkilöstön
enimmäismäärä (entiset BA-budjettikohdat).
[63]             Etenkin rakennerahastot, Euroopan maaseudun kehittämisen
maatalousrahasto (maaseuturahasto) ja Euroopan kalatalousrahasto.
[64]             Ohjelman hallinnointiin liittyviin toimiin (suppeassa
merkityksessä) liittyvien virkojen määrä on rajoitettu 18:aan.